Pahala Menyahut Azan & Fadhilat Membanyakkan doa antara azan dan iqamah, Antara Doa Yang Tidak Ditolak.

Menjawab lafaz seruan Azan dan Iqamat hendaklah dilakukan dengan Tertib dan Muwalat di antara setiap kalimah. Dalam solat jemaah, cukup cuma seorang sahaja seperti bilal (muadzin) yang melaungkannya lafaz dan seruan azan, tidak perlu lagi orang lain mengumandangkan.

Bagaimanapun untuk beroleh pahala, kita disunatkan menyahut atau menjawab seruan Azan tersebut mengikut sama sebagaimana yang dilafazkan oleh muazzin.

Bagaimana Lafaz Jawapan Ketika Mendengar Seruan Azan

Daripada ‘Abdullah bin ‘Amr radiallahu ‘anhu, beliau mendengar Nabi sallallahu ‘alaihi wa sallam bersabda:

إِذَا سَمِعْتُمُ الْمُؤَذِّنَ فَقُولُوا مِثْلَ مَا يَقُولُ
Apabila kalian mendengar muazzin (melaungkan azan), maka sebutlah sebagaimana yang muazzin itu laungkan.

ثُمَّ صَلُّوا عَلَىَّ فَإِنَّهُ مَنْ صَلَّى عَلَىَّ صَلاَةً صَلَّى اللَّهُ عَلَيْهِ بِهَا عَشْرًا
Kemudian selawatlah ke atas ku. Sesungguhnya sesiapa yang berselawat sekali kepada ku, Allah akan berselawat kepadanya sebanyak 10 kali.

ثُمَّ سَلُوا اللَّهَ لِيَ الْوَسِيلَةَ فَإِنَّهَا مَنْزِلَةٌ فِي الْجَنَّةِ لاَ تَنْبَغِي إِلاَّ لِعَبْدٍ مِنْ عِبَادِ اللَّهِ وَأَرْجُو أَنْ أَكُونَ أَنَا هُوَ فَمَنْ سَأَلَ لِيَ الْوَسِيلَةَ حَلَّتْ لَهُ الشَّفَاعَةُ ” .
Kemudian mohonlah kepada Allah agar aku mendapat wasilah. Sesungguhnya ia adalah satu kedudukan di syurga yang hanya layak kepada seorang hamba Allah. Aku berharap agar aku adalah orang tersebut. Sesiapa yang memohon wasilah untuk aku, maka syafaat ku akan diberikan kepadanya.

[Sahih Muslim, Kitab as-Solat, Bab Istihbab al-Qaul Mithl Qaul al-Muazzin…, hadis no: 384]

1- Menjawab azan dengan menyebutkan sebagaimana yang disebutkan oleh muazzin kecuali pada lafaz حَىَّ عَلَى الصَّلاَةِ dan حَىَّ عَلَى الْفَلاَحِ.

Daripada ‘Umar al-Khattab radiallahu ‘anhu, Nabi sallallahu ‘alaihi wa sallam bersabda:

ثُمَّ قَالَ حَىَّ عَلَى الصَّلاَةِ . قَالَ.
Kemudian (apabila muazzin) melaungkan: Marilah mendirikan solat. Seseorang itu hendaklah menjawab:

لاَ حَوْلَ وَلاَ قُوَّةَ إِلاَّ بِاللَّهِ .
Tiada kekuasaan dan kekuataan kecuali dengan Allah.

ثُمَّ قَالَ حَىَّ عَلَى الْفَلاَحِ . قَالَ
Kemudian (apabila muazzin) melaungkan: Marilah menuju kejayaan. Seseorang itu hendaklah menjawab:

لاَ حَوْلَ وَلاَ قُوَّةَ إِلاَّ بِاللَّهِ
Tiada kekuasaan dan kekuataan kecuali dengan Allah.
[Sahih Muslim, Kitab as-Solat, Bab Istihbab al-Qaul Mithl Qaul al-Muazzin…, no: 385]

2- Berselawat ke atas Nabi sallallahu ‘alaihi wa sallam selepas selesai azan.

3- Mendoakan wasilah untuk Rasulullah sallallahu ‘alaihi wa sallam. Doa tersebut adalah seperti di bawah:

Daripada Jabir bin ‘Abdillah radiallahu ‘anhu bahawa Rasulullah sallallahu ‘alaihi wa sallam bersabda: Sesiapa yang membaca selepas mendengar seruan azan:

اللَّهُمَّ رَبَّ هَذِهِ الدَّعْوَةِ التَّامَّةِ وَالصَّلاَةِ الْقَائِمَةِ آتِ مُحَمَّدًا الْوَسِيلَةَ وَالْفَضِيلَةَ وَابْعَثْهُ مَقَامًا مَحْمُودًا الَّذِي وَعَدْتَهُ،
Ya Allah, Tuhan kepada seruan yang sempurna dan solat yang akan didirikan. Berikan kepada Nabi Muhammad s.a.w wasilah dan kelebihan daripada Mu. Tempatkan baginda di tempat terpuji yang telah Engkau janjikan.

حَلَّتْ لَهُ شَفَاعَتِي يَوْمَ الْقِيَامَةِ “
Maka syafaat ku akan diizinkan kepadanya pada hari kiamat.
[Sahih al-Bukhari, Kitab al-Azan, Bab ad-Dua’ ‘Inda an-Nida’, hadis no: 514].

4- Membaca zikir tersebut selepas muazzin selesai azan.

Daripada Sa’ad bin Abi Waqqas radiallahu ‘anhu, daripada Rasulullah sallallahu ‘alaihi wa sallam, baginda bersabda:

مَنْ قَالَ حِينَ يَسْمَعُ الْمُؤَذِّنَ
Sesiapa yang menyebutkan bacaan tersebut apabila dia mendengar muazzin melaungkan azan:

أَشْهَدُ أَنْ لاَ إِلَهَ إِلاَّ اللَّهُ وَحْدَهُ لاَ شَرِيكَ لَهُ وَأَنَّ مُحَمَّدًا عَبْدُهُ وَرَسُولُهُ رَضِيتُ بِاللَّهِ رَبًّا وَبِمُحَمَّدٍ رَسُولاً وَبِالإِسْلاَمِ دِينًا .
Aku bersaksi bahawa tiada yang berhak disembah selain Allah. Dia Maha Esa dan tiada sekutu untukNya, dan Muhammad adalah hamba dan rasulNya. Aku redha Allah sebagai tuhan, dan Muhammad sebagai utusan dan Islam sebagai agama.

غُفِرَ لَهُ ذَنْبُهُ ” .
Maka diampuni dosanya.
[Sahih Muslim, Kitab as-Solat, Bab Istihbab al-Qaul Misla Qaul al-Muazzin.., hadis no: 386].

5- Membanyakkan doa antara azan dan iqamah.

عَنْ أَنَسِ بْنِ مَالِكٍ ، قَالَ : قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ : ” الدُّعَاءُ لَا يُرَدُّ بَيْنَ الْأَذَانِ وَالْإِقَامَةِ ” . قَالَ أَبُو عِيسَى : حَدِيثُ أَنَسٍ حَسَنٌ صَحِيحٌ
Anas bin Malik radiallahu ‘anhu berkata: Rasulullah sallallahu ‘alaihi wasallam bersabda: Doa yang tidak ditolak ialah doa antara azan dan iqamah. [Sunan at-Tirmizi, Kitab as-Solat, hadis no: 196, hasan sahih]

Majoriti ulama berpendapat sunat dilakukan seperti azan iaitu menjawabnya, membaca selawat, dan membaca doa wasilah. Ini kerana iqamah juga dipanggil azan. Ini pendapat mazhab Syafie, Hanafi dan Hanbali. Ini berdalilkan hadis berikut:

Daripada ‘Abdullah bin Mughaffal radiallahu ‘anhu, Nabi sallallahu ‘alaihi wa sallam bersabda:

بَيْنَ كُلِّ أَذَانَيْنِ صَلاَةٌ بَيْنَ كُلِّ أَذَانَيْنِ صَلاَةٌ ـ ثُمَّ قَالَ فِي الثَّالِثَةِ ـ لِمَنْ شَاءَ
Antara dua azan (iaitu antara azan dan iqamah) terdapatnya solat. Antara dua azan (iaitu antara azan dan iqamah) terdapatnya solat. Kemudian pada kali ketiga baginda menyebutkan: Untuk sesiapa yang mahu (mendirikan solat tersebut).
[Sahih al-Bukhari, Kitab al-Azan, Bab Bayna Kulli Azanain Solat Li Man Syaa, hadis no: 627].

Sebahagian ulama berpendapat menjawab, selawat dan membaca doa wasilah hanya sunnah selepas azan sahaja. Ini pendapat Shaikh Ibn al-Uthaimin dan Shaikh Bakar Abu Zaid. Mereka berkata bahawa azan dan iqamah dua perkara yang berbeza, persamannya hanya pada sudut nama sahaja.

Bagaimana dengan bacaan ketika menjawab lafaz قَدْ قَامَتْ الصَّلَاةُ (Sesungguhnya solat akan didirikan)?
Hendaklah dijawab قَدْ قَامَتْ الصَّلَاةُ jua berdasarkan keumuman hadis di atas. Adapun jawapan أَقَامَهَا اللَّهُ وَأَدَامَهَا (Allah akan membuatkan solat ini didirikan dan berterusan) adalah datang daripada riwayat yang dhaif dalam Sunan Abi Daud. Ia dhaif kerana terdapat seorang perawi mubham dalam sanadnya. Antara yang mendhaifkan ialah Ibnu Hajar dalam Talkhis Al-Habir.

Sumber : Alkahfi


‘Baby Bump’ Setiap Wanita Kena Tahu, Apa Yang Ditunjukkan Adalah Aurat

Baby bump atau bentuk perut wanita ketika mengandung adalah aurat bentuk badan. Ini kerana ada lelaki yang terangsang dengan wanita yang hamil.

Maka syarat pakaian wanita di luar rumah ialah tidak menampakkan bentuk badan, walaupun dia hamil sekalipun, maka kena pakai pakaian luar berbentuk jubah yang tidak nampak ‘baby bump’.

Terpanggil untuk post berkenaan ini memandangkan mungkin ramai yang belum tahu, atau terlepas pandang tentang ini.

Para lelaki wajib tahu kerana kalian merupakan seorang anak, abang atau adik dan akan menjadi seorang suami, ayah yang bakal mendidik, menyampaikan perkara haq, sekaligus menjaga maruah kaum wanita seperti ibu, adik beradik, isteri dan lain-lain.

Menunjukkan bentuk baby bump di khalayak ramai atau public adalah sesuatu yang dilarang oleh kerana baby bump seorang wanita itu aurat.

Cuba kita fikir dengan teliti, perut adalah anggota yang personal, tidak layak dinikmati oleh sesiapa kecuali sang suami.

Ada lelaki yang suka tengok wanita mengandung dan sangat menikmati baby bump seorang wanita.

Dengan berhati-hati tentang gambar yang kita post ke social media, insyaAllah maruah terjaga dan tidak diratah oleh mata-mata yang memerhati.

Wahai suami-suami, doa dan usaha banyak-banyak agar kita sebolehnya tidak tergolong dalam golongan lelaki dayus. Jika benar sayang isteri, tidak seharusnya kalian pamer maruah isteri yang kalian cintai.

Jom jaga maruah seorang wanita. Islam begitu menjaga wanita dan mengangkat darjat wanita layaknya seorang ratu. Jom cintai diri.  Walaupun ramai yang lakukan perkara ini, jangan hanyut dan terbuai emosi ya. Surround yourself dengan lingkungan yang mentaati Allah, insyaAllah dapat kuatkan semangat dan membantu dalam istiqamah !

We dont need to do it for the gram even if everyone else is doing it, cause our main purpose in this dunya is to obey Allah SWT.

Kredit: Dayanaamerda


5 Skrub Muka Dalam Bajet Untuk Kulit Cantik dan Flawless!

Jatuh cinta dengan wajah anda tanpa mengeluarkan banyak wang! Untuk mengekalkan kulit yang bersih dan sihat mudah sebenarnya. Pengelupasan adalah kunci dalam mengekalkan regimen penjagaan kulit berseri.

Hijabista telah mengumpulkan 5 skrub muka yang dapat membantu anda kekal cantik berseri. Kami telah menyenaraikan senarai ini untuk memastikan anda dapat mencari skrub muka dengan harga yang berpatutan, sesuai untuk jenis kulit anda. Lihat senarai skrub muka ini untuk menyelesaikan tanda-tanda penuaan, minyak yang berlebihan, kekeringan, dan juga kepekaan kulit yang akan memastikan anda melihat diri anda yang paling bercahaya.

#1. NEUTROGENA OIL-FREE PINK GRAPEFRUIT EXFOLIATING ACNE FACE WASH AND FOAMING SCRUB

Terbaik untuk merawat kulit berjerawat kerana formula asid formula asid salisilik maksimum diaktifkan dalam scrub muka berbuih untuk membantu merawat jerawat melalui penyingkiran lembut. Ia dirumuskan dengan ekstrak limau yang diperolehi secara semula jadi serta mempunyai khasiat vitamin C.

#2. CLEAN & CLEAR OIL-FREE DEEP ACTION EXFOLIATING FACIAL SCRUB

Formula bebas minyak dengan rasa penyejukan yang menyegarkan “Aroma itu indah dan bau bersih dan segar. Ia tidak memerlukan banyak produk sama ada, jumlah kecil ke dalam sawit anda dengan baik untuk mencuci muka anda dengan mudah.” Ia tidak mengandungi microbead plastik dan bebas minyak.

#3. CETAPHIL EXTRA GENTLE DAILY SCRUB

Pengelupasan lembut ini merawat kulit kering, membosankan sambil membersihkan untuk menyokong perolehan sel semula jadi. Produk ini telah diuji oleh dermatologi. Dirumuskan dengan granul mikro halus bukan komedogenik.

#4. OLAY REGENERIST MICRO-SCULPTING SCRUB CLEANSER

Sesuai dan terbaik untuk merawat kulit dan anti penuaan. Ramai yang berpuas hati menggunakan skrub ini, kerana membuatkan kulit mereka kelihatan lebih muda. Amboi, kalau macam ni admin pun nak cuba lah!

#5. NEUTROGENA OIL-FREE ACNE FACE WASH DAILY FACE SCRUB WITH SALICYLIC ACID ACNE MEDICINE

Terbaik untuk untuk merawat jerawat atau kulit berminyak, ia juga dapat menyelamatkan kulit kerana ia mempunyai asid salisil yang kuat dan teknologi yang jelas mikro membantu membersihkan dan mengelupas dalam ke liang-liang untuk kulit yang kelihatan sihat
Tidak mengandungi microbeads plastik. Diformulakan dengan ubat asid salicylic acid.


Lebih 12 Tahun Berniqab, Niqabis Ini Tetap Istiqomah Walau Pernah Digelar Ninja & Hantu

Untuk istiqomah itu bukanlah perkara yang mudah. Namun, kerana nawaitu itu mengejar rahmat Tuhan, segala bebanan pasti akan terasa ringan dan berbaloi jika kita berusaha dengan sebaiknya di jalan Allah.

Berkongsi kisahnya yang sudah lebih 12 tahun berniqab, Nor Hidayah binti Abdul Wahid atau terkenal dengan nama samaran @blessinghunter94 di Instagram punyai cerita yang tersendiri mengenai pengalamannya mengenakan niqab sejak dari usianya 13 tahun lagi.

“Setelah saya selesai menduduki peperiksaan PMR, saya berpindah masuk ke Madrasah. Walaupun keputusan peperiksaan melayakkan saya untuk masuk ke kelas aliran sains,  tetapi hati saya lebih minat ke arah aliran agama.

“Kerana dari kecil saya telah terbiasa bersekolah agama, jadi apabila masuk ke sekolah harian saya rasa kekok dan hati meronta-ronta untuk kembali ke aliran agama. Jadi, saya menggunakan masa terluang untuk belajar di Tahfiz secara “part time” menghafaz Al-Quran. Setelah melakukan istikharah, saya memilih ke madrasah tanpa paksaan dari orang tua saya.

“Alhamdulillah saya telah berjaya menamatkan pengajian Alimah untuk belajar kitab hadith selama 5 tahun di madrasah tersebut,” jelasnya yang membesar di Shah Alam.

Hidayah juga tidak lokek berkongsi cerita mengenai pengalamannya mengenakan niqab pasa usia yang sangat muda.

“Mulanya saya berniqab atau purdah ini pada tahun 2007. Waktu itu saya hanya memakainya ketika pergi ke Tahfiz untuk belajar mengaji secara sambilan selepas pulang dari sekolah. Rasa seronok dan selesa apabila memakainya kerana orang tidak dapat melihat muka saya, biarpun waktu itu banyak juga pandangan janggal dari orang sekeliling ketika itu.

“Namun, atas sebab tertentu saya tidak boleh istiqomah memakainya selalu. Saya hanya pakai niqab apabila pergi ke Tahfiz sahaja kerana ketika di sekolah tidak dibenarkan berniqab. Disebabkan itulah juga hati saya berat ke arah sambung pengajian di madrasah. Hati saya lebih senang untuk memakai tertutup seperti itu dan belajar agama dengan lebih mendalam. Saya memakainya dengan kerelaan hati, tanpa paksaan sesiapa.

“Keluarga saya sendiri juga memberikan dorongan kepada saya. Cuma mereka sering mengingatkan agar sentiasa memperbetulkan niat serta jangan paksa diri jika tidak selesa. Walaupun dalam keluarga saya ketika itu hanya saya seorang sahaja yang baru bermula ingin berniqab dan kelihatan agak ganjil, namun layanan ahli keluarga kepada saya sama sahaja.

“Tiada yang berbeza. Saya rasa lebih dihormati dan terpelihara kerana apabila berniqab, saya terasa perlu lebih menjaga tingkah laku dan adab di khalayak ramai. Saya sentiasa pesan kepada diri saya supaya menjadi contoh yang baik kepada masyarakat di luar sana dan menjadikan pemakaian saya ini sebagai satu dakwah kepada orang yang melihat untuk berpakaian menutup aurat juga,”jelasnya.

Apabila mengenakan niqab, pasti akan ada cabarannya yang tersendiri. Hidayah juga pernah melaluinya namun langsung tidak menjadikannya sebagai kudis dalam hidup.

“Bagi saya, tiada halangan yang sangat berat. Sama sahaja seperti memakai tudung. Cuma apa yang masih segar dalam ingatan saya ialah saya pernah beberapa kali digelar ‘hantu’ oleh kanak-kanak apabila terserempak di pasaraya atau di tempat awam yang lain. Ada juga orang dewasa yang berbisik-bisik serta memandang sinis kepada saya serta memanggil dengan panggilan ‘ninja’ kerana waktu itu orang berniqab sangat jarang dijumpai.

“Kini untuk bertemu dengan kaum hawa yang berniqab boleh dijumpa di mana-mana sahaja. Di samping itu, antara yang paling tidak selesa bagi saya ialah apabila berjalan dikawasan yang ramai lelaki dan tiada pilihan jalan lain. Bagi saya, mereka agak biadap apabila cuba untuk mengganggu dan tidak menghormati kaum wanita biarpun telah bertutup litup dan berniqab. Ini adalah perkara yang menjadi cabaran juga buat saya. Alhamdulillah selepas berkahwin, saya kurang diganggu kerana suami sentiasa disisi,” jelas isteri kepada Muhammad Hanip ini.

Hidayah juga menjelaskan menikmati makanan berkuah juga boleh menjadi cabaran yang paling utama buat dirinya selama dia berniqab ini.

“Lebih-lebih lagi sekiranya purdah tersebut berwarna cerah selain daripada warna hitam. Saya memang sentiasa bawa niqab lebih di dalam beg tangan dan kereta sekiranya comot bagi mengelakkan hilang mod ketika berjalan-jalan di luar.

Cabaran lain ialah untuk menjaga sikap supaya orang lain tidak memandang serong pada wanita berniqab kerana bagi saya, setiap individu yang bertudung dan berniqab menggalas tanggungjawab untuk membawa identiti islamik yang baik kepada masyarakat,” ujarnya lagi.


12 Wonder Women Yang mengharumi Nama Negara Di Mata Dunia, Empat Darinya Adalah Wonder Hijabi.

“Berpikir seperti seorang ratu. Ratu tidak takut gagal. Kegagalan adalah batu loncatan untuk kebesaran, “seperti yang dipetik dari kata-kata Oprah Winfrey. Wanita-wanita yang berpengaruh ini adalah lambang keyakinan, rahmat dan kekuatan yang berkekalan. Menjelang hari berlalu, mereka terus membina kejayaan bukan sahaja di tempat kelahiran mereka, tetapi juga di luar negara.

Wanita-wanita Malaysia yang luar biasa ini tidak hanya dikenali kerana sumbangan mereka dalam seni atau fesyen, tetapi juga dalam memperkayakan kehidupan orang lain. Berikut adalah 12 wanita Malaysia berpengaruh yang membuat sinergi positif di luar negara!

Nama yang tidak asing lagi dalam industri fesyen, Datin Vivy Yusof benar-benar seorang Wonder Woman. Dia mengasaskan FashionValet pada tahun 2010 di mana jenama e-dagang kini menjadi salah satu jenama terbesar di rantau ini.

Datin Vivy telah mencapai begitu banyak penghargaan di dalam dan di luar negara. Dia telah disenaraikan dalam senarai Top 40 Di bawah 40 Tahun Majalah Prestige 2015 dan tahun ini, dia disenaraikan di Forbes sebagai salah satu daripada 30 Di bawah 30 Di Asia! Datin Vivy juga mendapat penghormatan untuk berkolaborasi dengan Yang Teramat Mulia Paduka Seri Duli Yang Terhormat Putri Sarah dari Negara Brunei Darussalam untuk pelancaran The Royal dUck, sebuah koleksi jilbab membawa mesej yang memberi kuasa untuk setiap wanita.

Ratu fesyen yang rendah hati menyesuaikan masanya bukan sahaja sebagai seorang usahawan dan seorang blogger, tetapi juga seorang isteri dan ibu yang penyayang kepada dua anak yang cantik!

Seorang pelakon, penyampai televisyen, model komersial dan usahawan, Neelofa benar-benar seorang ratu! Kerana kejayaannya yang berterusan, dia disenaraikan di Forbes sebagai salah satu daripada 30 di bawah 30 Asia, bersama dengan Vivy!

Neelofa juga merupakan pengasas jenama hijabnya, Naelofar Hijab, yang dijual di lebih daripada 30 buah negara termasuk Brunei, Australia dan banyak lagi. Dia juga disahkan oleh jenama besar seperti Aksesori Swarovski, Titan, Lancome Cosmetics dan juga FashionValet!

Neelofa terus bersinar kerana dia baru dilantik sebagai pengarah bebas bukan eksekutif baru Air Asia! Ketua Pegawai Eksekutif Kumpulan AirAsia, Tony Fernandes menyifatkannya sebagai Hijabis pintar, muda dan bebas.

Siapa yang boleh melupakan Dr. Amalina Bakri, yang mengegarkan negara dengan memperoleh 17 1A dalam peperiksaan Sijil Pelajaran Malaysia pada 2004. Kebijaksanan, Dr. Amalina terus memukau kami dengan kejayaan dan sumbangan yang tidak berkesudahan dalam dunia perubatan.

Dr. Amalina Bakri berkhidmat sebagai Pakar Bedah Jurulatih Khas di Imperial College Healthcare NHS Trust, Dr Amalina mengkhususkan diri dalam pembedahan umum, trauma / kecemasan serta pembedahan payudara. Selain itu, dia juga memberi ceramah di universiti berkaitan dengan kepakarannya!

Dr. Amalina benar-benar mendefinisikan dirinya seorang wanita yang kuat dan bebas. Baru-baru ini, beliau juga telah memulakan Kempen Bebas Wanita Boleh (IWC) di Twitter untuk mewujudkan kesedaran dan memperkasakan wanita bebas untuk menjadi tidak berani, kuat dan mengikuti mimpi mereka!

Seorang peguam yang menjadi blogger dan usahawan fesyen, Raja Nadia Sabrina adalah wanita di sebalik jenama Aere. Beliau percaya dalam mempraktikkan keperibadian sederhana dan bergaya untuk wanita di zaman ini.

Perjalanannya dengan Aere pastinya merupakan perjalanan roller coaster yang menarik. Pada Julai 2016, dia berjaya membawa Aere menjadi tumpuan antarabangsa di Minggu Fesyen Jakarta. Baru-baru ini, Aere telah dijemput sebagai jenama HANYA Malaysia di Minggu Fesyen Moden Dubai. Satu lagi pencapaian yang pasti tak dapat dilupakan oleh beliau.

Sudah tentu, di belakang gaya hidupnya yang sibuk, dia juga menghabiskan waktunya dengan suami dan anaknya Putra Elhanisa dan Putra Evrenilyasa. Raja Nadia Sabrina adalah seorang Wonder Mama!

Ratu hijabi yang terakhir ini membuat gelombang kembali pada tahun 2006 apabila semua orang mula memakai selendang sebagai sebahagian daripada penampilan harian mereka. Yuna, the Malaysian songbird yang juga penulis lagu dan ahli perniagaan telah membuat negara berbangga – terutamanya sekarang Yuna telah berpusat di Amerika Syarikat!

Dari penyanyi dan penulis lagu bebas kepada pelawak bertaraf dunia, Yuna telah bekerjasama dengan beberapa nama besar seperti Usher, Pharell Williams dan Jhene Aiko. Beliau juga menerima Anugerah Ikon Belia Kebangsaan pada tahun 2012 untuk pencapaian luar biasa dalam bidang seni!

Selain kerjaya muziknya, Yuna juga merupakan pengasas jenamanya sendiri, November Culture. Bermula dari menjual tudung Jetfuel yang terkenal, November Culture adalah mengenai keghairahan funky pakaian untuk wanita moden!

Dari MyTeksi ke GrabTaxi dan kini dikenali sebagai Grab, Tan Hooi Ling adalah wanita di belakang platform terkemuka di Asia Tenggara. Sebagai pengasas bersama Grab bersama rakannya Anthony Tan, Grab kini beroperasi di lebih daripada 60 bandar di 7 negara!

Tan Hooi Ling sendiri dalam pengalamannya menelefon teksi untuk menampung perjalanan hariannya, kedua-dua mereka tampil dengan idea di mana pelanggan boleh mempercayai pemandu teksi yang mereka ditugaskan. Bukan sahaja memberi manfaat dari segi keselamatan, tetapi juga berguna bagi mereka yang bepergian bersendirian atau larut malam.

Tan Hooi Ling percaya bahawa ia adalah situasi yang memberi keuntungan untuk kedua-dua pihak baik pemandu mahupun pelanggan. Grab memberi peluang kepada orang untuk mencipta sumber pendapatan dan menjadi lebih bijak teknologi pada masa yang sama. Hari ini, Grab telah menjadi pesaing kuat Uber, yang pastinya sesuatu yang patut kita lihat!

Salah seorang di belakang pembuatan Disney Cars 3 adalah seorang rakyat Malaysia? Kiki Poh adalah pengarah Teknikal Shading dan Grooming yang juga menjadikan orang Malaysia pertama yang bekerja sebagai artis animasi Pixar!

Kiki pertama kali direkrut oleh Pixar Animation Studios sebagai pelatih pada tahun 2010. Dia telah bekerja pada filem-filem seperti Toy Story 3, Monsters University serta Inside Out! Dalam filem Cars 3, watak Doc Hudson adalah salah satu watak yang dihasilkan oleh Kiki.

Mengenai perjalanan baru-baru ini ke Malaysia; Kiki juga telah mengadakan bengkel animasi di The One Academy untuk memberi inspirasi kepada para animator masa depan di negara ini. Saya percaya kita akan melihat lebih banyak kerja Kiki dalam filem Pixar yang akan datang!

Dikenali sebagai Ibu Teresa di Montreal, Sabariah Hussein adalah seorang wanita berusia 70 tahun yang menjadi tajuk utama ketika dia memasak lebih dari 200 orang sehari dalam bulan Ramadan.  Kredit: Safura Tawil di Facebook  Sister Sabariah berpindah ke Kanada kira-kira 30 tahun yang lalu untuk bekerja sebagai guru pendidikan khas.

Inspirasinya pada pergerakan itu bermula kira-kira 18 tahun yang lalu, ketika ia merasa prihatin setelah melihat wanita dari jalan-jalan memohon makanan. Oleh itu, dia memutuskan untuk menjalankan perlindungan wanita sendiri dari rumah. Itulah bagaimana semuanya bermula untuk Sister Sabariah.

Sister Sabariah berkawan dengan dua gereja, sebuah bank makanan dan sebuah NGO untuk menyediakan makanan dan tempat tinggal kepada golongan miskin dan tiada tempat tinggal. Dia juga menjalankan gerai di sebuah masjid tempatan di mana pasukan sukarelawannya datang membantu. Saudara Sabariah mengalu-alukan sesiapa sahaja tidak kira agama mereka kerana dia percaya dalam melakukan amal dan memberi semangat kepada masyarakat sebagai inspirasi!

BACA JUGA ARTIKEL INI: http://www.hijabista.com.my/30-tahun-wanita-kelahiran-malaysia-digelar-muslim-mother-teresa-ini-sumbang-bakti-beri-makanan-percuma-di-luar-negara/

Ah, Orked yang cantik yang menangkap mata dan hati ramai orang di seluruh dunia dengan persembahannya yang luar biasa dalam filem Sepet. Dilakonkan oleh pelakon kecil dan cantik, Sharifah Amani, wanita fenomenal ini sentiasa membuat gelombang dalam industri hiburan.

Sharifah Amani telah membintangi banyak filem dan telemovie tempatan, terutama yang diarahkan oleh Yasmin Ahmad seperti Gubra dan Muallaf. Sharifah Amani turut memenangi Anugerah Pendatang Baru Paling Menakjubkan pada Festival Filem Malaysia ke-18 pada tahun 2005!

Selain dari perjalanan di seluruh dunia dengan kain baju kurungnya, Sharifah Amani juga terlibat secara aktif dalam dunia pengarah. Dari festival tempatan hingga festival filem antarabangsa, Sharifah Amani terus mencairkan hati dengan bakat terbakarnya dan cinta untuk seni!

Dikenali sebagai Jimmy Choo yang akan datang, Christy Ng adalah pengasas dan CEO ChristyNg.com. Ia adalah sebuah syarikat kasut dalam talian yang mengkhusus dalam kasut buatan tangan, dari kasut perkahwinan hingga kasut tumit tinggi dan kasut am sejak 2010!

Christy sentiasa mempunyai bakat untuk seni dan keusahawanan. Pada tahun 2012, dia mempamerkan reka bentuk pertamanya di Facebook dan jadi mereka berkata, selebihnya adalah sejarah. Kasut Christy berbeza daripada yang ada di pasaran kerana pelanggan dapat merekabentuk kasut mereka sendiri di laman web. Tidak kira bagaimana anda mahu, Christy boleh melakukannya!

Hari ini, wanita dari lebih daripada 30 negara memakai kasut jenama Christy Ng dan jumlahnya semakin meningkat setiap hari. Christy pasti membuat gelombang di luar negara bukan sahaja sebagai Jimmy Choo yang akan datang, tetapi sebagai pereka kasut yang berjaya mereka kasut sendiri!

Ahli novel saintifik yang berpaling dari saintis ke novelis sedang dalam perjalanan ke industri buku thriller. Dikenali novel debutnya yang bertajuk Yesterday, buku thriller ini telah mendapat ulasan hebat di seluruh dunia!

Felicia pelajar biokimia di Imperial College London dan kemudian menyelesaikan doktornya dalam sejarah di Cambridge University. Menjadikan pengalamannya di Cambridge yang memberi inspirasi kepadanya untuk menulis buku beliau, Yesterday. Terdapat juga unsur-unsur Cambridge dalam bukunya!

Felicia telah menerbitkan buku kedua berjudul Memory Game. Lihatlah prequel untuk novel debutnya, Hari ini!

Penyanyi kelahiran Sarawak ini adalah penyanyi-penulis lagu, gitaris dan pemain Ukulele yang membuat debutnya dengan lagu Bitter Heart.

Zee Avi bukan sekadar superstar Youtube sahaja malahan pada tahun 2009, Zee keluar dengan album debutnya yang menjadi hit di Malaysia. Semasa menetap di Amerika Syarikat, Zee terus menyebarkan sayapnya dengan muziknya!

Pada tahun 2011, Zee Avi menerima Anugerah Ikon Belia (Antarabangsa) dari Kerajaan Negeri Sarawak. Beliau juga telah dianugerahkan Pegawai Bintang Kenyalang (Pegawai Perintah Bintang Hornbill Sarawak) setahun kemudian. Salah satu pencapaian antarabangsanya akan memenangi Lagu Filem Asal Terbaik di Pesta Filem dan Anugerah Filem Golden Horse Golden Taipei yang diadakan pada tahun 2016 di China!

Seorang wanita mampu berbuat begitu banyak perkara dalam satu masa di mata di dunia. Tetapi, wanita lain yang tertanya-tanya adakah  ada orang lain yang boleh melakukan segalanya bukan hanya untuk dirinya sendiri, tetapi juga untuk orang yang tersayang. Saya berharap wanita Malaysia yang luar biasa ini akan memberi inspirasi kepada anda untuk pergi ke sana dan mengejar impian anda! Tiada yang mustahil dan mereka adalah bukti hidup yang mimpi dapat menjadi kenyataan selagi anda tidak berputus asa. Kami semua ratu di hati! Mereka semua Wonder Women untuk inspirasi semua Wonder Hijabi!


Berkat 3 AMALAN Ini Buat Hidup & Hati Penulis Novel Thriller TOMBIRUO Senang Walaupun Dah 5 Tahun TAK KERJA Makan Ngaji

Dalam zaman yang serba mencabar dengan peningkatan taraf hidup yang semakin tinggi, seboleh-bolehnya suami isteri itu kedua-duanya perlu bekerja. Tidak cukup perbelanjaan jika hanya salah seorang itu bekerja. Lebih-lebih lagi jika yang tak bekerja itu adalah lelaki atau suami yang sepatutnya jadi dahan bergantung buat seorang isteri.

Apatah lagi jika yang tinggal di kota metropolitan Kuala Lumpur di mana segala-galanya perlukan wang untuk bergerak ke sana ke mari. Namun rezeki itu semua telah ditentukan oleh Tuhan.

Jika kita sentiasa mengingatinya, walaupun tidak bekerja, tetapi masih boleh menghirup udara segar dan menghayati keindahan alam ciptaan yang Maha Esa ini. Itulah juga yang dialami oleh penulis thriller popular, Ramlee Awang Murshid walaupun setelah 5 tahun bergelar penganggur terhormat.

Menurutnya, sebelum itu dia memang sudah lama menyimpan niat untuk berhenti kerja iaitu sejak tahun 2008. Tetapi hanya diizinkan Tuhan bermula 2012.

A post shared by Ramlee Awang Murshid (@ramlee_awang_murshid) on Sep 19, 2017 at 11:39pm PDT

“Saya sebenarnya sudah penat bekerja sejak tahun 80-an lagi. Hampir 19 tahun makan gaji di RTM sejak muda, berkahwin dan kemudiannya mempunyai anak. Lagipun ketika itu dalam masa sama, saya turut menulis novel.

“Waktu itu saya rasakan hidup ini seperti tidak berkat kerana sering curi-curi masa menulis. Saya tak mahu benda-benda haram untuk beri keluarga makan. Sampai satu tahap saya nak bekerja sendiri dan mahu menulis sepenuh masa.

“Lama saya berfikir untuk bekerja sendiri sebelum ambil keputusan muktamad untuk berhenti. Sebaik berhenti bukan bermakna saya hanya duduk goyang kaki sahaja. Tetapi sejak 5 tahun lalu saya menguruskan segala kerja rumah,” jelas bekas wartawan di Radio Televisyen Malaysia (RTM) ini.

Menurutnya oleh kerana isterinya masih bekerja, jadi segala urusan rumah diuruskan oleh Ramlee sendiri termasuk menguruskan keperluan anak mereka yang sudah berusia 17 tahun.

“Sebaik lepas subuh, saya uruskan sarapan, hantar anak ke sekolah, mencuci kain dan kemudiannya lakukan solat Dhuha serta Solat Taubat sebelum betul-betul mula bekerja. Kemudian saya sediakan makanan tengah hari untuk anak dan biasanya hanya hidangan simple seperti ikan goreng, sayur, ayam ataupun kadang-kadang spageti,” ujarnya yang tidak kisah dianggap Mr Mama kerana baginya tugas seorang isteri itu terlalu mulia. Dia juga banyak belajar memasak dengan isterinya.

Walaupun tidak bekerja, Ramlee tetap menjalani kehidupannya dengan aman dan tidak timbul soal susah. Ini adalah berkat amalannya yang tidak pernah melupakan Tuhan.

“Jangan sesekali tinggal solat kerana ia adalah tiang agama. Bukan itu sahaja, seseorang itu juga perlu menunaikan zakat. Selain itu, apa yang penting adalah mengingati Allah dengan sentiasa berdoa pada-Nya.

“Kita juga sebagai manusia biasa sebenarnya perlukan hidayah dan bukan hanya untuk orang bukan Islam sahaja. Mintalah bersungguh-sungguh pada-Nya. Mustahil  Allah tak bagi kerana Allah itu Maha Pemurah dan Penyayang. Jangan hanya ketika waktu susah sahaja mengingatinya. Tetapi waktu senang lagi senang untuk kita minta pada-Nya,”  pesannya lagi.

Selepas tidak bekerja ini jugalah Ramlee banyak habiskan masa dengan perkara berfaedah antaranya adalah belajar mengaji dengan memperbaiki bacaan tajwid. Walaupun bapanya dulu adalah seorang Qari tetapi ketika dulu mereka tidak serasi untuk belajar mengaji bersama

Seperti juga rutin hariannya yang sentiasa mengingati Tuhan, Ramlee turut menerapkan unsur baik dalam setiap novel karyanya. Salah satu adalah novel ‘Best Seller Tombiruo – Penunggu Rimba.

Bagi  peminat novelis yang tegar membaca novel Tombirou pastinya tidak akan lepaskan peluang untuk menontonya di pawagam Oktober ini. Adaptasi dari novel ‘best seller’  karya Ramlee Awang Murshid ini pastinya tidak akan mengecewakan kerana garapan novel sudah cukup membuat jiwa tidak keruan membacanya.

A post shared by Ramlee Awang Murshid (@ramlee_awang_murshid) on Sep 6, 2017 at 11:28pm PDT

Apatah lagi jika diterjemahkan dalam filem, pastinya membuahkan satu jalan cerita yang menarik. Namun ia bukanlah thriller semata-mata kerana filem ini turut menyentuh nilai kekeluargaan yang cukup tinggi.

“Bukan mudah untuk saya hasilkan novel thriller begini. Setiap apa yang saya sampaikan kepada pembaca adalah suatu yang membawa mesej. Seperti dalam novel ini saya selitkan ilmu agama yang boleh dipraktikkan. Misalnya zikir yang mampu membuat jiwa tenang dan kepentingan solat itu sendiri.

“Bagi saya senjata paling ampuh bagi orang Islam adalah dengan berdoa. Hanya dengan doa kita akan bersangka baik,” tambahnya lagi yang berpuas hati dengan penggambaran filem yang dilakukan di Hutan Keningau Sabah dan sekitar sini.

Filem  ini membariskan beberap pelakon hebat antaranya Zul Ariffin, Datuk M.Nasir, Farid Kamil, Nabil Huda, Faizal Hussien dan Hasnul Rahmat.

A post shared by Ramlee Awang Murshid (@ramlee_awang_murshid) on Sep 20, 2017 at 7:30am PDT


Cara Memilih Solekan Sempurna Tanpa Bantuan Profesional, Kenali Warna Sebenar Kulit Anda Dahulu

Memilih solekan yang betul berkesan apabila datang mod untuk menonjolkan kecantikan diri secara semula jadi. Tetapi anda mungkin perasan bahawa kadangkala apabila anda menggunakan solekan yang sama dengan orang lain yang mempunyai warna kulit yang sama, akhirnya hasil kelihatan berbeza. Apa yang tak kena?.

Ia mengecewakan apatah lagi solekan mahal untuk menghabiskan wang pada jenis alat solek yang salah. Artikel ini untuk membantu anda melihat warna sebenar anda dan memilih produk yang sesuai untuk kulit anda yang cantik dan unik. Tambahan pula, terdapat petua bonus pada penghujungnya, jadi teruskan membaca.

Dua individu yang mempunyai tona kulit semula jadi yang sama mungkin mempunyai rona kulit yang berbeza. Itulah sebabnya warna kosmetik tertentu, seperti foundation, menonjol secara berbeza pada mereka.

Adalah mitos bahawa ton kulit cerah secara automatik mempunyai rona sejuk dan ton yang lebih gelap secara semula jadi mempunyai rona hangat. Individu yang berkulit cerah mungkin mempunyai rona yang hangat, manakala seseorang yang berkulit gelap mungkin mempunyai rona yang sejuk.

Anda boleh dengan mudah menentukan nada anda tanpa berunding dengan juru solek profesional. Berikut adalah beberapa ujian mudah yang boleh anda lakukan di rumah.

Ujian urat: Perhatikan warna urat anda. Urat kehijauan bermakna anda mempunyai nada yang hangat. Urat keunguan atau kebiruan membayangkan nada yang lebih sejuk. Campuran kedua-dua warna bermakna anda mempunyai nada neutral.

Ujian barang kemas: Periksa kotak barang kemas anda. Adakah anda lebih kepada aksesori emas kerana ia kelihatan lebih baik pada anda? Ya anda mempunyai nada hangat. Mereka yang bernada sejuk cenderung menyukai perhiasan perak.

Ujian matahari: Perhatikan bagaimana kulit anda bertindak balas terhadap pendedahan matahari. Individu yang bernada hangat biasanya mendapat cahaya keemasan, manakala mereka yang bernada sejuk bertukar menjadi merah atau merah jambu dan mudah melecur di bawah sinar matahari.

Ujian baju putih: Buka almari anda. Adakah anda melihat banyak pakaian putih tulen? Mungkin ini kerana ia kelihatan hebat pada nada anda yang sejuk. Mereka yang mempunyai rona lebih hangat lebih cendorong ke arah warna putih pudar, sawo matang dan coklat.

Foundation: Gunakan foundation yang berwarna kuning sedikit. Ini adalah yang biasanya menyatakan emas, madu atau kuning air hangat pada label.

Gincu: Pakai warna seperti oren terang, merah bata atau terra cotta untuk menyerlahkan cahaya dalaman anda.

Pemerah pipi: Sapukan pemerah pipi berasaskan oren atau merah untuk menyempurnakan nada anda.

Bedak asas: Bedak asas berwarna merah jambu ialah kawan baik anda. Banyak jenama kecantikan juga meletakkan “C” pada label untuk menunjukkan bahawa ia bertujuan untuk kulit yang sejuk.

Gincu: Warna berasaskan kebiruan, keunguan dan beri, seperti plum dan merah ceri, adalah pertaruhan yang selamat.

Pemerah pipi: Pilih pemerah pipi yang hangat atau pemerah pipi berasaskan merah jambu lembut .

Foundation: Pilih warna yang tidak terlalu merah jambu atau terlalu kuning. Sesetengah jenama juga meletakkan “N” pada label mereka untuk ton neutral.

Gincu: Jika anda mempunyai ton semula jadi yang saksama, warna merah jambu akan kelihatan cantik pada anda. Untuk kulit yang lebih gelap, warna ungu muda dan beri akan memberikan anda senyuman yang berseri.

Memerah pipi: Anda bernasib baik kerana sebarang warna sesuai dengan anda, walaupun warna yang lebih lembut adalah pilihan yang selamat.

BONUS: Cuba solekan…hampir!

Sebilangan syarikat kecantikan kini mempunyai alat percubaan maya pada apl atau laman sesawang mereka. Ini membolehkan anda memuat naik foto atau menggunakan kamera telefon untuk memakai warna gincu, pemerah pipi, concealer dan juga palet pembayang mata secara digital.


Elak Rasa Riak Dan Takbur, Selalulah Bersyukur Kepada Allah S.W.T Dengan Amalan-Amalan Ini.

Allah S.W.T sentiasa memberikan ganjaran kepada umatnya yang sentiasa bersyukur kepada-Nya. Istilah bersyukur ini tidah hanya dipandang atas bentuk kekayaan harta malah dari pelbagai aspek lain contohnya kesihatan tubuh badan, diberi kebahagiaan dalam keluarga, diberi pekerjaan yang elok, dikurniakan cahaya mata ataupun diberi jodoh yang baik.

Nikmat syukur ini jika kita benar-benar menghargainya, maka kepuasan itu Allah akan turunkan dalam hati serta jiwa kita sehingga kolam jiwa kita benar-benar tenang dan damai.

Bersyukur amatlah diperintahkan oleh Tuhan. Allah SWT berfirman:

وَاشْكُرُوا نِعْمَتَ اللَّـهِ إِن كُنتُمْ إِيَّاهُ تَعْبُدُونَ

Maksudnya: Bersyukurlah akan nikmat Allah, jika benar kamu hanya menyembah-Nya semata-mata.

Surah al-Nahl (114)

Banyak caranya untuk kita menzahirkan rasa syukur terhadap pencipta kta, Allah S.W.T. Antara amalan doa yang boleh kamu amalkan dalam kehidupan harian kamu adalah:

Kita hendaklah memuji Allah SWT di atas segala nikmat yang telah dikurniakan. Ini sepertimana ungkapan Nabi Allah Sulaiman AS:

هَـٰذَا مِن فَضْلِ رَبِّي لِيَبْلُوَنِي أَأَشْكُرُ أَمْ أَكْفُرُ

Maksudnya: “Ini ialah dari limpah kurnia Tuhanku, untuk mengujiku adakah aku bersyukur atau aku tidak mengenangkan nikmat pemberian-Nya.”

Surah al-Naml (40)

Allah SWT berfirman dalam Surah al-Dhuha:

وَأَمَّا بِنِعْمَةِ رَبِّكَ فَحَدِّثْ

Maksudnya: Adapun nikmat Tuhanmu, maka hendaklah engkau sebut-sebutkan (dan zahirkan) sebagai bersyukur kepadaNya.

Imam al-Qurtubi dalam mentafsirkan ayat ini berkata: “Sebarkanlah apa yang Allah SWt kurniakan kepada kamu dengan perasaan syukur dan pujian kepada Allah. Menyebut-nyebut pelbagai nikmat Allah dan mengiktiraf nikmat tersebut adalah satu bentuk kesyukuran.”

Selain itu, kita juga disarankan untuk melakukan amalan-amalan sebagai satu bentuk dan tanda kesyukuran. Allah SWT berfirman:

اعْمَلُوا آلَ دَاوُودَ شُكْرًا

Maksudnya: “Beramallah kamu wahai keluarga Daud untuk bersyukur!”

Surah Saba’ (13)

Tidak bernokhtah di situ sahaja, malah Allah S.W.T juga amat suka akan hambanya yang sering mengerjakan solat malam.

Dalam sebuah hadis yang diriwayatkan daripada Aisyah R.Anha, Nabi SAW berdiri solat (malam) sehingga pecah kedua kaki Baginda. Lalu beliau bertanya kepada Baginda SAW: “Kenapa engkau lakukan ini, hai Rasulullah? Bukankah Allah SWT telah mengampunkan dosamu yang telah lalu dan akan datang? Lalu Baginda SAW menjawab:

يَا عَائِشَةُ أَفَلاَ أَكُونُ عَبْدًا شَكُورًا

Maksudnya: “Wahai Aisyah! Tidakkah engkau menyukai aku menjadi hamba yang bersyukur.”

Riwayat al-Bukhari (4837)

Ahir sekali, lebih molek sekiranya kita sebagai umat Islam yang sentiasa bersyukur kepada Allah S.W.T berdoa sepertimana doa Nabi Allah Sulaiman AS:

رَبِّ أَوْزِعْنِي أَنْ أَشْكُرَ نِعْمَتَكَ الَّتِي أَنْعَمْتَ عَلَيَّ وَعَلَىٰ وَالِدَيَّ وَأَنْ أَعْمَلَ صَالِحًا تَرْضَاهُ وَأَدْخِلْنِي بِرَحْمَتِكَ فِي عِبَادِكَ الصَّالِحِينَ

Maksudnya: Wahai Tuhanku, ilhamkanlah daku supaya tetap bersyukur akan nikmatMu yang Engkau kurniakan kepadaku dan kepada ibu bapaku, dan supaya aku tetap mengerjakan amal soleh yang Engkau redai; dan masukkanlah daku – dengan limpah rahmatMu – dalam kumpulan hamba-hambaMu yang soleh”.

Surah al-Naml (19)

Semoga kita sentiasa berada dalam golongan hamba-hambanya yang sentiasa sentiasa bersyukut dan sentiasa dipelihara oleh-Nya dari perkara-perkara yang tidak baik. Selamat beramal!


Tak Susah Pun Untuk Menjaga Kecantikan Kulit! Amalkan 5 Tip Mudah & Murah Ini!

Kelembapan kulit amat penting untuk memastikan tidak kering dan sentiasa tampak awet muda. Untuk memiliki kulit yang sentiasa lembap, pelbagai cara dan langkah yang harus dilakukan.

Tak susah pun untuk memiliki kulit yang sentiasa lembap dan bersinar. Hanya luangkan beberapa minit sahaja, pastinya kulit terus berseri dan sihat!

1. Ramai yang tahu tentang kebaikan minum air kosong, bukan? Tetapi masih ramai juga yang mengabaikan tentang kebaikan minum air ini. Sebenarnya, minum air kosong sebanyak lapan hingga sepuluh gelas sehari bagi mengekalkan kelembapan kulit. Jadi, usah malas untuk minum air ya!

2. Siapa yang selalu tidur tanpa mencuci solekan pada muka? Ataupun langsung tidak mencuci muka sebelum tidur? Awas! Bahaya tau! Ia boleh menyebabkan keradangan pada kulit muka. Mencuci muka dengan air bersih sebelum tidur. Jika muka tidak dibersihkan, kotoran dan bakteria pada muka boleh menyebabkan jerawat dan timbulnya garis penuaan pramatang.

3. Khas pada anda yang suka bersenam dan mengamalkan gaya hidup yang aktif, pastikan muka anda dibersihkan sebelum memulakan senaman kerana apabila berpeluh, ia akan mengurangkan kotoran serta bakteria yang terkumpul.

4. Setiap kali selepas mencuci muka, amalkan menggunakan penyegar (toner) disusuli dengan krim pelembap bagi membekalkan kelembapan pada wajah.

5. Apabila keluar rumah, jangan lupa untuk lindungi wajah dengan krim pelindung matahari SPF 15 bagi melindungi kulit dari terbakar.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Runsing Kulit Wajah Tak Bermaya Sepanjang Bulan Ramadan, Hada Labo Pelembap Yang Mencerah & Menghidrasi Sepanjang Masa

Selain mengajar erti sabar, Ramadan merupakan bulan yang dapat mendidik kita apa itu makna kesederhanaan. Seperti produk Hada Labo, ia juga membuktikan yang kita tidak perlu berlebihan pun untuk cantik kerana kecantikan semula jadi itu sudah memadai.

Walaupun tanpa sebarang solekan, anda akan tetap kelihatan anggun berseri bila menggunakan Hada Labo Premium Whitening Lotion kerana ia membantu melembapkan kulit sekaligus menyerlahkan kecantikan asli anda.

Merupakan jenama terkemuka dari Jepun, produk terunggul mereka iaitu losyen sudah menjadi produk nombor satu selama 13 tahun dan terjual setiap 1-2 saat di sana.

Sudah menjadi trend, sekarang ini ramai yang memilih untuk menggunakan losyen berbanding ‘toner’ kerana ia mampu menyerap ‘moisturizer’ lebih baik, mengunci kelembapan tersebut sekaligus mengecilkan pori di wajah.

Caranya menggunakannya mudah sahaja! Tuangkan losen Hada Labo secukupnya di tapak tangan anda. Kemudian ratakannya di seluruh wajah dengan menggunakan tangan sehinggalah ia benar-benar menyerap masuk ke dalam kulit.

Pastinya selepas itu kulit akan terasa lebih halus dan lembut. Losyen ini juga boleh digunakan di bahagian leher dan di bahagian tubuh yang terasa kering seperti siku, lutut dan juga tumit. Banyakkan fungsinya!

Hada Labo Premium Whitening Range ini diperkaya dengan Asid Tranexamic Acid dan Asid Hyaluronic yang akan menghilangkan bintik hitam dan memberikan hidrasi maksima agar kulit menjadi ‘glowing’ dan lembap.

Losyen Hada Labo ini juga mengandungi beberapa jenis Asid Hyaluronic yang berbeza saiz molekulnya yang mana mampu menyerap masuk ke setiap lapisan kulit kita di samping membaiki teksturnya.

Walaupun hanya duduk di rumah sahaja sewaktu Ramadan dan tempoh PKPB, anda tetap boleh mendapat wajah yang berseri secara semula jadi dengan menggunakan Premium Whitening Lotion ini. Dengan solekan nipis atau tanpa solekan sekalipun anda tetap akan kelihatan cantik.

Menjelang raya yang akan tiba tak lama lagi, anda pastinya memerlukannya untuk ‘prep’ kulit sebelum bersolek agar solekan tersebut tahan lama dan tidak bercapuk. Semestinya Hada Labo Premium Whitening Lotion merupakan item kecantikan yang wajib anda miliki untuk kulit wajah yang sihat lagi memukau di pagi lebaran nanti.

#HadaLabo


‘Booster’ Produk Kecantikan Bantu ‘Repair’ Kulit. Perlu Atau Tidak Dalam Rutin?

Sentiasa mencari cara untuk memperbaiki penampilan kulit. Produk ini telah memberi inspirasi untuk hijabi membangunkan rawatan khas yang dipanggil penggalak atau ‘booster’. Produk kecantikan bantu ‘repair’ kulit, adakah perlu atau tidak dalam rutin kecantikan?

Setiap penggalak mengandungi campuran bahan tertentu, dengan satu ramuan (atau satu kumpulan ramuan khusus) dalam kepekatan yang lebih tinggi daripada yang anda akan dapati dalam produk seperti pelembap atau serum.

Fokusnya adalah pada banyak faedah yang ditawarkan oleh ramuan khusus itu untuk pelbagai masalah kulit. Jika anda berpuas hati dengan serum yang anda gunakan sekarang, anda mungkin tidak memerlukan booster.

Setiap penggalak menawarkan anda pilihan untuk menyesuaikan rutin penjagaan kulit anda dengan keperluan kulit anda. Ini mungkin berbeza dari hari ke hari atau tahun ke tahun.

Contohnya, untuk kulit kering bermusim atau jika anda mempunyai kulit kering dehidrasi, kulit kombinasi, carai bahan yang mengandungi Asid Hyaluronik yang akan mengekalkan air dalam lapisan kulit sepanjang hari.

Keseluruhan idea di sini ialah kulit anda berubah sepanjang masa. Ia boleh menjadi lebih kering, lebih berminyak, mendapat jerawat apabila anda dalam tempoh anda, mengembangkan kedutan apabila anda semakin tua…

Jika anda telah menemui serum yang berkesan, anda tidak perlu mendapatkan booster lagi. Penggalak adalah untuk masa-masa apabila kulit anda memerlukan sedikit bantuan tambahan yang rutin penjagaan kulit biasa anda tidak dapat memberikannya.

Penjagaan kulit harian yang dipesan lebih dahulu: Anda boleh memilih kekuatan rawatan setiap kali anda menggunakannya. Lebih banyak titisan yang anda gunakan, lebih kuat ia. Tetapi jangan berlebihan!

Bantuan tambahan: Terima kasih kepada kepekatan tinggi bahan aktif, ia akan membantu anda memperbaiki sebarang masalah kulit baharu dengan lebih cepat daripada produk penjagaan kulit lain.

Keberkesanan dicairkan: Apabila anda mencampurkan penggalak penjagaan kulit dengan mana-mana produk penjagaan kulit lain, anda mencairkannya. Ini bermakna, ia akan mengambil masa yang lebih lama untuk bekerja.

Mahal: Ia biasanya datang dalam botol dan tiub yang lebih kecil yang berharga hampir sama atau lebih daripada serum dan pelembap bersaiz penuh.

Jika anda telah memutuskan bahawa anda memerlukan penggalak, inilah yang anda perlu tahu untuk memasukkannya ke dalam rutin penjagaan kulit:

Serum ini mempunyai salah satu kepekatan retinol tertinggi. Ya, retinol sangat kuat, walaupun kepekatan 1% mempunyai pukulan. Jadi, apa yang ia lakukan? Ia mempercepatkan pusing ganti selular dan meningkatkan pengeluaran kolagen, dua perkara yang membantu menghilangkan kedutan.

Ia juga mengurangkan bintik hitam dan merawat jerawat. Selain itu, penggalak juga penuh dengan barang-barang yang menenangkan dan menghidratkan untuk memastikan kulit lembut dan anjal serta mengurangkan keradangan.

Apabila anda mempunyai kulit sensitif, amat sukar untuk mencari produk penjagaan kulit anti-penuaan yang tidak mengganggunya. Penggalak ini dimuatkan dengan bahan anti-radang untuk melegakan kerengsaan, antioksidan untuk mencegah kedutan, dan asid hyaluronik untuk menghidratkan kulit.

Tetapi bintang di sini adalah niacinamide: ia mengurangkan kedutan dan bintik-bintik gelap, menghidrat kulit, melegakan keradangan, dan juga merawat jerawat!

Apabila kulit anda memerlukan sedikit kelembapan tambahan, beralih kepada asid hyaluronik dan natrium hyaluronat, ia hampir sama. Bahan ini boleh menarik, dan mengikat, pada kulit sehingga 1000 kali ganda beratnya di dalam air.

Kulit anda tidak boleh mendapatkan lebih banyak kelembapan daripada itu! Apa yang membezakan serum ini ialah penambahan ceramida pembaikan kulit, ekstrak evening primrose yang menenangkan dan sekumpulan antioksidan yang menghalang kedutan. Dr Gross benar-benar memikirkan segala-galanya!

Pembungkusan adalah menyakitkan untuk digunakan, Clinique terpaksa memberikan arahan untuknya! Jus di dalamnya dimuatkan dengan 10% Asid Askorbik, bentuk tulen vitamin C.

a adalah superstar anti-penuaan yang kuat yang mencerahkan kulit kusam, mengurangkan bintik hitam, meningkatkan pengeluaran kolagen, malah menghalang kedutan. Selain itu, ia juga dimuatkan dengan antioksidan lain untuk membantu anda mengelakkan kedutan yang menjengkelkan itu lebih lama.

Penggalak kulit ialah rakan yang anda hubungi pada waktu anda memerlukan. Walaupun udah lama tidak berhubung, apabila anda memerlukannya, ia sentiasa ada untuk membantu kulit anda. Jika rutin penjagaan kulit anda memerlukan rangsangan, hubungi mereka.


Turun 12KG Dalam Masa 2 Bulan, Gadis Ini Kongsi Rahsia Kurusnya Tanpa Mudaratkan Badan

Kebanyakan wanita risau berat badan akan naik selepas makan secara berlebihan dan tidak mengambil kisah tentang kalori yang diambil setiap hari. Siapa yang mampu menolak pelbagai sajian menyelerakan sekiranya sudah dihidangkan di depan mata kan? Sebaiknya, kira kalori yang diambil setiap hari untuk mengelakkan berat naik.

Bercakap tentang berat badan, seorang gadis bernama Aja telah berkongsi rahsia bagaimana dia berjaya menurunkan berat badan sebanyak 12kg dalam masa 2 bulan menerusi akaun Twitternya. Daripada 60kg, Aja telah berjaya memiliki berat badan idaman iaitu 48kg. Wow, memang hebat! Tidak semua mampu menurunkan berat badan sebanyak itu.

Aja tidak lokek untuk berkongsi tip yang diamalkannya. Diharapkan tip ini memberi manfaat kepada hijabi di luar sana yang masih mencari-cari cara yang sesuai untuk menurunkan berat badan. Semoga berjaya!

Berjaya kurangkan hampir 12kg dalam 2 bulan. Gambar kiri berat aku 60kg. Sekarang berat aku 48kg. 10RT aku share tips.

Okay ready for tips? Hehe. Tapi sebelum aku bagitau, tips ni korang kena kuat iman la sikit haha. Ala bukan lama sangat. Ikut metabolisme badan korang. Kalau tinggi, lagi lah cepat bakar lemak-lemak comel yang terkumpul tu. Kalau rendah lek benda still boleh.

Aku punya metabolism pun rendah juga tapi alhamdulillah boleh.

1. Setiap pagi, minum air lemon panas. Potong dua slice masuk dalam air kacau-kacau, minum. Kalau nak lebih pergh letak serai then rebus. Sedap k, no worries. Kalau boleh jangan skip la. Sehari sekali cukup.

2. Minum air banyak-banyak supaya rasa kenyang sebelum makan k untuk lebih cepat. Sehari kena banyak minum air. Untuk setiap 25kg, mesti 1 liter air. Kiralah berapa liter korang punya. Lepas tu aku makan buah. Aku cuba untuk rasa full dari makan buah. Plus SEDAP pergh no worries.

3. Kalau nak rasa full, makan avokado belah dua untuk breakfast. And sebelah lagi untuk lunch. Yang penting minum air k jangan lupa.

4. Sehari aku makan 3 kali. Pagi, lunch and sebelum masuk Maghrib, dalam jam 6 macam tu. Aku makan sayur. Selalunya aku makan sawi buat sup hahahaha. So takdelah guna minyak. Bawang besar, putih, ikan bilis. Siap! Kalau nak tumis pun boleh jugak (kalau nak lagi sedap la)

5. Ok part ni yang aku cakap kena kuat iman tu. Susah sikit. Secara jujurnya, selama 2 bulan proses aku ni, eh sebenarnya sebulan++ cuma yang 2 bulan ni result akhir la. SAY NO TO NASI. Aku tak makan nasi langsung. Mula-mula ja susah, lama-lama korang terbiasa.

6. Tapi kita kena ambil carbo juga. So kadang-kadang aku makan roti masa lunch. Tapi itu kadang-kadang la.

7. Guna satu mangkuk kecil yang sama setiap kali makan. Penuhkan dengan sayur dulu. Lepas tu boleh la cuit-cuit sikit lauk-lauk lain. Tapi yang bergoreng say no more. Ambil la ikan yang sup-sup tu. Ambil sepotong cukup dah.

8. Setiap kali ada masa lapang, buat la exercise sikit-sikit. Ingat tau diet 80% exercise 20% saje. Tapi still kalau nak lagi cepat dush dush dush buat la push up ke squat ke fuh PLANK ya ampun. Buat semua dalam seminit-seminit. Tak payah banyak-banyak. Sikit-sikit cukup la. Suka hati.

9. Sebelum tidur, buat la leg raise. Pilihlah satu dua dari gambar ni. Kalau aku buat sit up 30 dengan sitting twist 50. Aku malas nak buat semua so aku pilih dua tapi buat lama sikit la, hehe. Tak sampai pun 3 minit la tak payahlah malas sangat. Tapi sebelum tu jangan lupa solat Isyak dulu, haha.

10. Okay last ni penting. Mintalah doa, doa supaya istiqomah. Kalau kita nak kurus, buat macam mana pun tapi kalau tanpa izinNya, tak dapat juga kan. Ni serious talk k. Hahahaha. Ok bai. Target la lepas raya ni, hahaha.

Awal-awal je susah. Lama-lama okay. Nanti korang bangga dengan diri korang sebab macam tak sangka boleh buat. Percayalah.

Banyakkan baca inspirational quotes kat Google and tengok video-video transformation orang kat YouTube. Kalau korang jeles, semangat naik wo. Beli baju idaman, target muat baju tu. Done. Tak payahlah makan ubat macam-macam.

Setakat 2 bulan apalah sangat kalau nak dibandingkan dengan keinginan korang yang bertahun-tahun tu. Ni antara quotes yang menguasai aku.

Selamat mencuba.


Elakkan Beli Produk Yang Ada Kandungan Bahan Ini Jika Anda Memiliki Kulit Wajah Jenis Berminyak

Bagi mereka yang memiliki kulit jenis berminyak antara masalah yang sering berlaku ialah timbulnya jerawat dan juga masalah kulit kusam. Maka sebab itulah anda memerlukan penjagaan kulit yang betul untuk menyelesaikan masalah kulit anda.

Walau bagaimanapun, amat penting agar anda tidak tersalah memilih produk perawatan kulit wajah. Perlu diketahui bahawa terdapat beberapa bahan yang harus dielakkan jika anda mempunyai kulit berminyak. Agar anda tidak memilih pilihan yang salah, mari kita ketahui terlebih dahulu bahan-bahan yang tidak sesuai untuk kulit jenis berminyak!

ELAK GUNA STRIP PORES

Kebanyakan mereka yang memiliki kulit jenis berminyak mempunyai liang pori yang besar. Bagi anda yang memiliki kulit jenis berminyak, pastikan anda tidak menggunakan strip pores. Anda harus mengelakkan menggunakan strip pores terlalu kerap, kerana ia boleh menyebabkan kulit wajah jadi lebih berminyak. Sebaiknya elakkan menggunakan strip pores untuk menghilangkan bintik hitam kerana terdapat banyak cara semula jadi untuk menghilangkannya.

PEMBERSIH BERASASKAN MINYAK

Semasa memilih pencuci muka, pastikan anda tidak memilih pembersih wajah berasaskan minyak. Untuk kulit berminyak, lebih baik jika anda memilih pencuci muka berasaskan buih. Ia dapat mengeluarkan minyak pada kulit wajah anda tanpa membuat kulit menjadi kering. Sekiranya anda menggunakan pembersih berasaskan minyak, kulit anda akan menjadi lebih teruk. Pilihlah pencuci wajah yang lembut dan direka khas untuk kulit berminyak.

PENYEGAR WAJAH (TONER) YANG MENGANDUNGI ALKOHOL

Tidak dapat dinafikan toner yang mengandungi alkohol dapat menyerap lebihan minyak pada kulit wajah. Walau bagaimanapun, toner yang mengandungi alkohol boleh  meningkatkan pengeluaran minyak pada kulit wajah. Selain itu juga toner yang mengandungi kandungan alkohol tidak sesuai digunakan oleh mereka yang mempunyai kulit sensitif. Sekiranya kulit anda cenderung berminyak, gunakan toner yang berasaskan bahan semula jadi.

MELAKUKAN EXFOLIATE (PROSES PENGELUPASAN KULIT) SECARA BERLEBIHAN

Elakkan sama sekali memilih produk yang boleh menyebabkan pengelupasan sel-sel kulit mati secara keras. Pengelupasan sel kulit mati memang baik untuk dilakukan, namun ia kurang sesuai dengan mereka yang memiliki kulit jenis berminyak. Ia akan menyebabkan kulit jadi lebih berminyak. Sekiranya ingin melakukan proses expoliate kulit, jangan lakukan terlalu kerap.

HIJABISTA: Apabila anda sudah mengetahui bahan-bahan penjagaan kulit yang tidak sesuai untuk kulit berminyak, anda dapat mengelakkan diri daripada tersalah pilih produk. Jika tersalah memilih produk, keadaan kulit akan menjadi bertambah teruk.


Aina Abdul Bangga Berkolaboratif Dengan Produk Kecantikan Tempatan

Nama penyanyi bersuara lantang ini bukan asing lagi di dalam industri hiburan tanah air. Aina abdul baru dinobatkan naib juara Anugerah Juara Lagu boleh dikatakan rezekinya melimpah ruah memenangi beberapa anugerah kebelakangan ini.

Malahan bukan itu sahaja Aina Abdul juga mempunyai beberapa kerjasama dengan beberapa jenama terkenal. Baru-baru ini Aina berkolaborasi bersama produk kecantikan tempatan yang dilancarkan pada 2 April 2021.

Melalui sidang media Aina tidak malu menyatakan dia tidak malu untuk menggunakan produk kecantikan tempatan malah sempena pelancaran kolaborasi jenama kosmetik tempatan ini, Aina menghadiahkan sebuah lagu terbaharu. Lagu ini kedengaran catchy, yang pastinya anda akan terbawa-bawa untuk mencuba produk ini.

Mula bertapak di Malaysia pada tahun 2016, Trulooks Global Group Sdn Bhd (Trulooks) merupakan syarikat kosmetik tempatan yang membawa imej premium.

Bermula pada tahun 2019, Trulooks mula mengeluarkan rangkaian penjagaan kulit mereka, Truskin. Sehingga sekarang, ia mempunyai lebih kurang 500 stokis dan 1,000 ejen di seluruh negara dan termasuklah juga Brunei dan Singapura.

Kini, membuka lembaran baharu di tahun 2021, Truskin menjalin kolaborasi bersama penyanyi yang sedang meniti populariti, Aina Abdul dan sebelum bersetuju, Aina telah terlebih dahulu mencuba keberkesanan produk ini.

“Saya merupakan salah seorang pengguna rangkaian skincare Truskin. Dari masa ke semasa, saya mengemas kini perubahan kulit saya. Asalnya kulit saya menghadapi masalah minyak berlebihan menyebabkan kulit cepat naik jerawat yang banyak dan tekstur kulit tak sekata.

“Setelah tiga bulan konsisten dengan Truskin, saya nampak perubahan ketara pada kulit wajah saya. Alhamdulillah. Sebagai seorang penyanyi, kecantikkan dan kesihatan kulit amat saya utamakan,” kata Aina.

Pengarah Trulooks, Dr Adibah Abd Bari ada sebab tersendiri untuk memilih Aina sebagai wajah kempen mereka.

“Nama Aina semakin mengharum dalam industri hiburan. Selain itu, Aina yang mempunyai sikap rendah diri menyambut baik pelawaan kami untuk berkolaborasi serta telah mencuba dan serasi dengan produk Truskin,” kata Adibah.

Ketua Pegawai Eksklusif Trulooks, Julia Suhaila Lah pula percaya dengan pemilihan rangkaian penjagaan kulit yang tepat dapat membantu seseorang untuk tampil lebih yakin.

“Bersesuaian dengan tagline Truskin, ‘your luxurios skin secrets’, kecantikkan paras rupa memang tak dapat kita ubah tetapi tahap kesihatan kulit boleh diperbaiki dengan pilihan produk daripada rangkaian penjagaan kulit yang tepat,” kata Julia.

Menerusi Trio Skin Hydration ini, ia merupakan produk yang mempunyai fungsi 2 dalam 1 sebagai toner dan essence yang mampu untuk meningkatkan aras kelembapan kulit, memastikan kulit sentiasa sihat dan anjal, memperbaiki tekstur kulit dari dalam dan turut memberi kesan ‘healthy glow’ seawal 7 hari.


Minum Campuran Epal & Pegaga Untuk Kulit Kekal Tegang Tak Kendur. Rugi Sapa Tak Buat!

Siapa yang tak nak kelihatan awet muda sepanjang masa. Lebih-lebih lagi bila usia makin bertambah. Kalau boleh segala produk yang boleh menyebabkan kulit kekal tegang tak kendur mahu dipakai agar kulit wajah tampak sihat dan bercahaya walaupun usia makin meningkat. Salah satu caranya ialah dengan mengamalkan minum jus pegaga.

Cara alami ini lebih selamat diamalkan daripada menggunakan sebarang produk yang boleh membahayakan kesihatan atau kulit anda. Bahan-bahannya juga mudah diperolehi dan dijamin selamat.

Segenggam pucuk pegaga

Sebiji epal

Secawan air

Sedikit susu pekat (jika mahu)

2. Boleh diminum seperti biasa. Rasanya yang sedap membuatkan anda tidak akan berhenti meminumnya.

#Amalan minum secara konsisten akan memperlihatkan hasilnya. Kulit wajah kekal awet muda, flawless dan glowing.


Jenama BEHATI Sentiasa Viral Di Internet Kerana Melanggar Norma, Ini Reaksi Warganet

Jenama yang dimiliki bukan bangsa melayu BEHATI jenama yang pecah tradisi internet kerana melanggar norma pada tahun 2019 dengan signature Baju Melayu yang besar dalam koleksi Warrior 2.

BEHATI mula mendapat kepercayaan selebriti-selebriti terkenal Negara yang menwarnai pentas hiburan. Dua tahun BEHATI masih mendapat gelaran viral dalam pakaian warisan, berbeza pada tahun ini bukan hanya 1 tetapi 2 rekaan, Baju Melayu Pendek dan Wira Jubah Oversaiz menarik perhatian Netizen kerana gayanya yang berlebihan.

Dengan barisan bintang yang semakin meningkat seperti Pelakon Sean Lee, Pelakon / Model Nia Atasha, pemenang Asia’s Next Top Model, Sheena Liam, sensasi Tiktok Batrisyia, Model Haziq dan Najeemy juga bakat-bakat muda ini menerjemahkan tenaga muda mengayakan koleksi ini.

Menggabungkan elemen kontemporari dengan yang tradisional, koleksi baru menyajikan evolusi Baju Melayu dalam fesyen moden, dengan perincian tanpa jahitan dan jahitan bersih untuk mereka yang mengemari gaya minimalis. Behati memperkenalkan seluar pendek padanan bersama Baju Melayu, Pendek Baju Melayu yang kini viral di internet kerana melanggar norma.

Ini adalah penampilan revolusioner, dibuat dalam taffeta renyah tipis untuk pendekatan santai dan sporty lain dari baju tradisional yang direka untuk perayaan Hari Raya. BEHATI juga menghasilkan Wira Jubah dalam potongan viral yang besar menggunakan satin nipis, item viral kedua Behati pada Raya ini.

Kedua-dua item ini merangkumi semua elemen utama Baju Melayu tradisional, pesak, kekek dan cekak musang, tidak seperti “Baju Melayu Moden” di pasaran sekarang yang telah mengganti baju tradisional. Selain kain berkilat biasa, BEHATI memperkenalkan Denim untuk Baju Melayu. Denim jenama ini diadun dengan linen, kemewahan yang direka untuk memenuhi cuaca panas tanpa mengorbankan gaya.

Dari mula jenama ini diperkenalkan, pasti mempunyai reaksi orang ramai. Rata-rata mereka mengemari rekaan jenama ini, malah ternanti-nantikan kejutan demi kejutan dari BEHATI. Antara kejutan yang bakal digemari orang ramai ialah Songket Baju Atas. Kain Songket secara tradisional digunakan sebagai Samping, tetapi musim ini BEHATI menyesuaikannya dengan lapisan bahagian atas unisex.

Diilhamkan oleh gaun malam James Charles taffeta dari tahun 1950-an dan jahitan klasik lelaki Inggeris, sebaris 20 gaya Baju Kurungs dipersembahkan dalam koleksi berwarna-warni ini, kombo tradisional dua bahagian ini berkembang menjadi pelbagai bentuk dengan sedikit couture dan penyekat warna yang kuat.

Salah satu bahagian pentingnya adalah Tas Kurung, seperti tali cerut. Tali pinggang Kurung ini mempunyai 2 eyelets di pinggang depan untuk tali pinggang pernyataan untuk ‘menarik’ dan merapatkan pinggang.

Terdapat juga Kurung Reben di mana BEHATI melekatkan potongan leher untuk membentuk busur besar yang menampakkan punggung yang disekat warna. Selain Kurungs, BEHATI menciptakan pelbagai Kebaya moden, yang disesuaikan dengan ukuran besar dengan kerah kemeja bahkan dengan renda penuh.


“Tak Soal Rezeki Yang ‘Tiada’, Ingin Tegur Cara Hormati Orang Lain…” – Isteri Aaron Aziz Bersuara Pertahankan Suami Dari ‘Body Shaming’ Secara Terbuka

Tular baru-baru ini perkongsian pelakon tempatan Aaron Aziz mengenai status dia digugurkan sebagai pelakon filem The Original Gangster.

Membuat satu hantaran di Instagram, Dato’ Aaron Mustapha Aziz menjelaskan percubaannya dalam menurunkan berat badan demi membintangi filem arahan Syamsul Yusof itu.

Tidak berdiam diri, isteri kepada pelakon terkenal itu, Datin Diyana Halik membuat satu hantaran khas untuk menyuarakan ketidakpuasan hatinya ekoran statement yang diberikan tentang tubuh badan suaminya.

“Selepas menenangkan diri sempena bulan suci Ramadan, saya ingin membuat satu pesanan. Perasaan bercampur-baur melihat apa yang terjadi di media sosial,

“Hati saya sedih melihat suami saya (Aaron Aziz) di hina secara terbuka,

“Selama ini saya tidak pernah terfikir untuk meluahkan sesuatu yang peribadi di sosial media. Tetapi kali ini tidak lagi dan saya ingin melindungi hak suami saya.” tulisnya.

Katanya, apa yang menjadi kepentingan sekarang adalah soal maruah suaminya apabila ramai mempersoalkan tentang perubahan badannya itu.

“Saya lihat usaha suami saya untuk menjayakan projek ini. Bukanlah ingin menyoal tentang rezeki yang ‘ditarik’ malah lebih kepada ingin menegur cara yang ‘tidak menghormati’ pihak lain, SubhanaAllah,

“Berjurai air mata saya demi projek ini. Pertama kali dalam hidup saya sebagai pengurus terpaksa lalui perkara sebegini,

“Sebagai pengajaran, biarlah kita berpada-pada. Berbudi bahasa sangat penting. Terima kasih Allah SWT kerana lindungi suamiku dari projek ini. Allah SWT lebih mengetahui apa yang baik.” katanya lagi.

Sekadar info, Aaron Aziz mengeluarkan kenyataan bahawa dia terpaksa menurunkan berat badan mengikut ideal yang diingini pengarah, Syamsul Yusof. Dia juga terpaksa lalui beberapa suntikan untuk berusaha dapatkan badan yang digambarkan itu.

Sumber: Instagram @Diyanahalik


10 #OOTD Selebriti Yang Anggun Bergaya Di FFM 30 Boleh Jadi Idea Persiapan Syawal. No 4 Paling Vazz!

Sabtu lalu menyaksikan satu anugerah berprestij diadakan iaitu Festival Filem Malaysia ke 30 berlangsung dengan jayanya di Pusat Konvensyen Antarabangsa Putrajaya (PICC). Majlis ini adalah bertujuan untuk mengiktiraf serta menghargai karyawan yang terbabit dalam industri dunia seni tanah air. Dan malam itu juga menyaksikan para selebriti berhimpun sambil menggayakan busana cantik dan anggun.

Rata-rata selebriti yang hadir memenuhi tema yang diberikan oleh pihak penganjur. Sama ada datang berteman atau seorang kehadiran selebriti ini dengan busana cantik memang menyerikan lagi kemeriahan majlis ini yang menyaksikan filem One Tow Jaga arahan Namron membolot 5 anugerah termasuk Filem dan Pengarah Terbaik.

Antara selebriti yang mencuri tumpuan malam itu seperti Mira Filza, Datin Seri Umie Aida yang juga merangkul anugerah Pelakon Wanita terbaik bagi filemm Dukun serta beberapa lagi selebriti berhijab yang datang.

Ayuh kita lihat #OOTD mereka ini dan boleh menjadi idea untuk persiapan Syawal yang akan tiba tidak lama lagi.


Berhijab & Tutup Aurat Tak Sekat Wanita Islam Bergerak Aktif, Wanita Bukan Islam Pun Selesa Pakai Hijab

Menutup aurat bukan pilihan tapi wajib. Hijab atau tudung pula bermaksud pakaian yang menutup aurat wanita Muslimah pada bahagian kepala dan sekitarnya. Kewajipan itu disebutkan dalam al-Quran dan hadis.

Firman ALLAH SWT: “Katakanlah kepada wanita yang beriman: Hendaklah mereka menahan pandangannya, dan kemaluannya dan janganlah mereka menampakkan perhiasannya kecuali yang (biasa) nampak daripadanya. Dan hendaklah mereka menutupkan kain tudung ke dadanya dan janganlah menampakkan perhiasannya kecuali kepada suami mereka atau ayah mereka atau ayah suami mereka atau putera-putera mereka atau putera-putera suami mereka atau saudara-saudara lelaki mereka atau putera-putera saudara lelaki mereka atau putera-putera saudara perempuan mereka atau wanita-wanita Islam atau budak-budak yang mereka miliki atau pelayan-pelayan lelaki yang tidak mempunyai keinginan (terhadap wanita) atau anak-anak yang belum mengerti tentang aurat wanita. Dan janganlah mereka memukulkan kakinya agar diketahui perhiasan yang mereka sembunyikan. Dan bertaubatlah kamu sekalian kepada ALLAH, wahai orang-orang yang beriman supaya kamu beruntung.” (Surah an-Nur, ayat 31)

Baru-baru ini tular mengenai penampilan bertudung seorang pesilat negara wanita ketika menyertai Kejuaraan Pencak Silat Dunia Ke-19 di Ayer Keroh, Melaka. Beliau dikenali sebagai Merrywati Manuil yang berasal dari Sandakan, Sabah.

Penampilannya yang bertudung telah menarik perhatian masyarakat. Ramai yang menyangka dia ialah seorang gadis Melayu Islam. Dalam sebuah penulisan di Facebooknya, Merrywati mengatakan beliau memakai tudung semasa pertandingan kerana ingin menghormati kesenian silat Melayu walaupun beliau bukan beragama Islam.

Malah baginya, tudung membuatkan dirinya nampak lebih sopan, kemas dan beradab semasa pertandingan. SubhanAllah. Jika kita perhatikan wanita ini bukan beragama Islam, tetapi hatinya turut merasa selesa mengenakan tudung yang menjadi kewajipan buat wanita Islam. Malahan, dia sanggup mengenakannya dalam lapangan silat yang kita tahu memerlukan pergerakan yang aktif, dan lincah.

Allahuakbar, ini menjadi bukti bahawa dengan bertudung dan menutup aurat tidak menyekat seseorang wanita itu untuk melakukan apa jua aktiviti termasuklah aktiviti lasak sekalipun.

Jadikan kisah ini satu suntikan semangat dan inspirasi buat kita untuk terus istiqamah menutup aurat dengan sempurna. Besar ganjaran buat mereka yang istiqamah di jalan kebaikan. Mudah-mudahan juga, Allah memberikan taufiq dan hidayahnya buat sahabat-sahabat kita yang belum beragama Islam.

Didoakan buat yang sedang berusaha untuk menutup aurat dengan sempurna semoga diberi kemudahan dan kekuatan dalam menjalankan perintah Allah. Buat mereka yang sudah sempurna menutup aurat, mudah-mudahan kita terus istiqomah menjalankan perintah Allah yang satu ini hingga ke akhir hayat. Allahumma ameen.

Daripada Syahr bin Hausyab, beliau berkata:

قُلْتُ لِأُمِّ سَلَمَةَ:يَا أُمَّ الْمُؤْمِنِينَ مَا كَانَ أَكْثَرُ دُعَاءِ رَسُولِ اللَّهِ صَلَّى اللَّهُ عَلَيْهِ وَسَلَّمَ إِذَا كَانَ عِنْدَكِ قَالَتْ كَانَ أَكْثَرُ دُعَائِهِ: (يَا مُقَلِّبَ الْقُلُوبِ ثَبِّتْ قَلْبِي عَلَى دِينِكَ) قَالَتْ فَقُلْتُ يَا رَسُولَ اللَّهِ مَا أَكْثَرَ دُعَاءَكَ يَا مُقَلِّبَ الْقُلُوبِ ثَبِّتْ قَلْبِي عَلَى دِينِكَ قَالَ يَا أُمَّ سَلَمَةَ إِنَّهُ لَيْسَ آدَمِيٌّ إِلَّا وَقَلْبُهُ بَيْنَ أُصْبُعَيْنِ مِنْ أَصَابِعِ اللَّهِ فَمَنْ شَاءَ أَقَامَ وَمَنْ شَاءَ أَزَاغَ

Maksudnya: “Aku katakan kepada Ummu Salamah, “Wahai Ummul Mukminin, apakah doa yang sering dibaca Rasulullah SAW apabila Baginda bersamamu? Beliau berkata, “Doa beliau yang paling banyak adalah, “Wahai Dzat yang membolak-balikkan hati, tetapkanlah hatiku diatas agama-Mu.”

Ummu Salamah berkata, “Wahai Rasulullah, berapa kerap anda berdoa, “Wahai Dzat yang membolak-balikkan hati, tetapkanlah hatiku diatas agama-Mu?”

Baginda berkata, “Wahai Ummu Salamah, sesungguhnya tidak ada seorang manusia pun melainkan hatinya berada di antara dua jari di antara jari-jari Allah. Siapa yang Allah kehendaki maka Dia akan meluruskannya dan siapa yang Allah kehendaki maka Dia akan memalingkannya.” (HR Tirmizi, hadis hasan)


Wanita Ini Kongsi Walaupun Suri Rumah Dan Tiada Simpanan, Allah Permudahkan Niat Hendak Pergi Umrah

Setiap Mukmin di muka bumi ini tidak terlepas dari menerima ujian Allah SWT, ini kerana ujian adalah satu bentuk tarbiah dan dalam masa yang sama mendidik hati manusia untuk dekat kepadaNya. Bagi mukmin yang bertaqwa, ujian itu umpama air yang membersihkan kotoran pada diri manusia.

Adakalanya Allah SWT tidak mengurniakan bantuanNya dengan semudah seperti yang diharapkan, kerana Allah SWT mahu mendidik manusia untuk berusaha keras mendapatkan sesuatu perkara yang dihajati. Ikuti perkongsian wanita ini.

Throwback kenangan Umrah 22 Sept -3 Okt 2019.

Bersama suami Dan anak² 4 & 1 tahun lebih.
Pada awalnya saya sendiri dan suami tiada duit simpanan untuk buat umrah. Tapi pada Bulan Mac, saya nekad untuk booking pakej Umrah juga.
Bayar booking shj 300. Dan masa Tu book utk 3 org, sy,suami Dan anak kecil( sbb dia punya Kos hanya 1500 shj budak bawah 2 tahun) bersama abg sulung Dan mak sy sahaja. Hati mmg nak sgt bawa ank sulung sekali. Dah la Namanya *Nur Khayla Medina*

Saya tak berkerja hanya Suri rumah,berniaga online kecil²lan, suami sorg shj berkerja.
Tapi benarlah , apabila Kita yakin Dan buat tindakan pertama, Allah mudahkan urusan Dan buka jalan untuk mencukupkan duit bayaran umrah Kami sekeluarga Allah maha baik.Maha mendengar.
Allah buka jalan satu persatu untuk melancarkan urusan ke sana.

Tiba lah pada Bulan 7, saat buat passport , hati Kami suami isteri sebak tgk anak sulung hanya duduk dikerusi , tak buat pasport Selesai buat passport Kami bertiga shj. Malam nya sy meluahkan perasaan Dan berbincang dgn suami. Meluahkan kehibaan bila tak dpt bawa Medina utk umrah sekali ( pakej umrah budak atas 2 tahun Sama harga pakej dewasa, diskaun beberapa ratus)
Dalam pada itu, Kami berdoa minta petunjuk Dr Allah.
Hati Kami kuat Dan nekad esoknya sy Tanya travel Agent , boleh tak nak daftar sorg lagi anak sy? Staff ya bagitahu kebetulan mmg tgl 1 sahaja lagi seat kosong. mashaAllah. Cantek betul aturan Allah Kan.
Walaupun masa Tu Kami takde duit lagi nak bayar pakej utk Medina.

ALLAH BERI REZEKI

Alhamdulillah, Allahuakhbar Allah beri Kami rezeki Dr mana² Arah untuk kumpul duit pakej utk Medina Dalam masa 1 Bulan. Terima kasih juga kat travel agent bg Kami masa utk selesai Kan bayaran.

Dah setel semua bayaran pakej umrah Kami sekeluarga, tiba² dapat berita Saudi kenakan bayaran RM 350 visa setiap seorang. So untuk Kami berempat perlu bayar RM 1400. Sedangkan masa Tu duit sy Dan suami cukup² Ada utk duit makan disana.

Sy baca wassap tu Dari staff travel agent Tu. Sy diam. Sy terus teruskan berdoa Dan yakin Allah Bantu Kami nnti. (Masa berbaki 2 Minggu sblm fly xsilap sy)

Tiba² sy dpt wassap Dr seorang hamba Allah ingin beri hadiah sejumlah Wang. Masha Allah tabarakallah dengan duit itulah sy byr duit visa sy sekeluarga.

“Hanya Allah sebaik² penolong”

Hasbunallah wanikmalwakel

Saya jadi saksi melihat satu persatu bantuan Allah datang bila Kita benar² yakin pd Allah.
Hanya Allah tempat kita bergantung harap

Allah maha baik, sentiasa beri Kita nikmat yg tidak terhitung.

SEMUA YANG BERLAKU ATAS RAHMAT ALLAH

Dahulunya sy selalu ckp nak simpan duit untuk buat umrah. Tapi sy xpernah sekali pun berjaya . Duit YG simpan pasti habis tah kemana.

Rupanya, Allah nak tengok tindakan sy , nak tgk keyakinan sy. Bila niat dah ade, bila booking pakej Umrah, Allah tahu Kita dah benar² ingin menyahut jemputan Allah untuk menjadi TetamuNya.

Allahu Allah. Begitu lah Cara Allah menjemput Kami sekeluarga.

Alhamdulillah Medina juga dapat buat umrah sendiri 2 Kali . Dia seronok berlari semasa Saie. Langsung tak berhenti . Hebat Allah beri tenaga padanya. Pada hakikatnya Medina Tu jenis cpt penat kalau berjalan jauh tapi Allah beri tenaga utk Medina tawaf 7 pusingan, saie 7 pusingan tanpa Rasa letih. Tambah² bila dia dpt minum air zam². Bertambah semangat dia.

Semuanya Yang berlaku ini adalah atas rahmat Dan kasih sayang Allah jua. Diri sy Dan suami tiada Daya upaya utk dptkan semua ini.

Terima kasih ya Allah.
Jemputlah lagi Kami ke RumahMu ya Allah.
Kami rindukan segalanya disana.
Ya Allah pilih Kami dpt menetap Di Madinah/Mekah sehingga hujung nafas Kami.
Ya Allah izinkan jasad Kami ditanam Di perkuburan Baqi’.

Terima lah taubat Kami Ya Allah, terimalah ibadah Kami ya Allah. Terimalah DOA Kami ya Allah

Aamiin Allahumma Amin
Memori Indah KASMAR 2019

“Allah tak memanggil Yang mampu, tetapi Allah memanggil pada yang mahu,rindu Dan yakin”

Sumber kredit: Mardhiah Fozi via Kenangan Haji & Umrah


Elak Lalu Jalan ‘Merepek’ Menggunakan WAZE, Anda Perlu Tahu Cara Setting Aplikasi Ini

Navigasi yang paling digemari yang memudahkan perjalanan anda, waze. Aplikasi ini bagaikan kuasa ajaib yang membuang terus cara traditional melihat papan tanda sebagai tanda arah mencari tempat yang ingin dituju.

Ya, Anda tidak perlu pening sebab aplikasi Waze akan membantu anda mencari lokasi dan tempat yang anda ingin tuju. Namun, navigasi ini juga satu sistem terkadang akan melambatkan perjalanan da nada masanya anda akan menjalani perjalanan yang panjang pendek kata, boleh sesat.

Waze pun perlu di setting. Takut auto setting bawa anda berjalan-jalan di ladang kelapa sawit, ladang getah, dalam semak, dalam hutan.

Pernah kena dulu masa kat Pantai Timur, segala jalan kampung batu kelikir tepi sungai diangkutnya. Pergi Tasik Chini pun tak teruk macam tu.

Satu lagi, avoid jalan berbelit yang tidak berapa membantu (kurang 1-5 minit jer) jika kawasan anda banyak. Di Ampang ni banyak jalan shortcut yang amatlah berbelit-belit, so kena kurangkan.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Raikan National Lipstick Day, Inilah Masanya Tambah Stok Lipstik Sebab Banyak Promosi Menarik

Bagi seorang wanita, setidak-tidaknya pasti ada sebatang lipstik dalam simpanan. Hari ini merupakan hari yang amat membahagiakan buat para pencinta mekap terutama lipstik. 29 Julai setiap tahun merupakan National Lipstick Day.

Lipstik adalah produk pewarna bibir pertama yang ditemui. Fungsinya digunakan untuk mengubah warna bibir. Lipstik memiliki variasi warna bermula daripada warba merah, ungu, oren, dan sebagainya.

Bibir yang mekar, merah dan mungil tentunya menjadi idaman ramai wanita. Pemakaian lipstik menjadikan bibir kelihatan sempurna. Hampir semua wanita bersetuju bahawa lipstik adalah produk solekan yang paling penting, terutamanya apabila anda ingin memperbaiki penampilan anda.

Banyak jenama mekap terkenal tidak mahu ketinggalan merayakan National Lipstick Day ini dengan mengadakan jualan diskaun dan memberikan hadiah istimewa buat para pencinta solekan. Jangan lepaskan peluang untuk tambahkan stok lipstik anda ya. Inilah masa yang sesuai untuk anda berbelanja!

Menjadi produk solekan paling utama, sudah tentu anda mahu lipstik anda kelihatan lebih memukau? Oleh itu, cubalah beberapa trik solekan berikut supaya lipstik yang anda pakai kelihatan lebih menarik!

GUNAKAN LIPSTIK RONA CERAH

Selain warna ‘bold’ anda juga boleh tampil lebih memukau menggunakan lipstik dengan warna terang. Cuba pakai lipstik warna oren terang atau merah. Jika ragu-ragu, cuba gunakan pewarna bibir terlebih dahulu. Biasanya warna bibir akan memberikan warna pekat yang kemudiannya akan menjadi lebih semula jadi.

APLIKASIKAN SEDIKIT GLITTER

Jika anda ingin kelihatan lebih memukau dan sedikit berbeza, jangan teragak-agak untuk menambah glitter pada bibir anda. Di pasaran tersedia himpunan produk dengan kesan glitter. Walau bagaimanapun anda perlu menyesuaikan acara yang anda hadiri.

GUNAKAN LIP GLOSS

Jika anda salah seorang yang tidak berani menggunakan gincu tebal, mungkin anda boleh mencuba petua ini. Lip Gloss atau pengilat bibir mempunyai fungsi bukan sahaja untuk menjadikan bibir kelihatan lebih lembap, malah memberi kesan gebu pada bibir supaya bibir kelihatan lebih menawan.

GUNAKAN LIP LINER

Anda juga boleh cuba trik menggunakan lip liner. Produk solekan yang satu ini mampu memberikan penampilan bibir yang lebih penuh. Lebih-lebih lagi jika anda mempunyai bibir yang nipis, anda boleh menggunakan lip liner untuk melukis dan mengisi sudut bibir anda supaya kelihatan lebih berdimensi dan gebu.

Top image: Photo by marek-studzinski from Unsplash


Untuk Yang Pemalas, Ini Pilihan Sunscreen Stick Disukai Ramai Yang Perlu Anda Cuba!

Walaupun kita disarankan untuk memakai krim pelindung matahari setiap hari oleh pakar dermatologi, namun tetap ramai di antara kita yang mengabaikan rutin ini.

Umum mengetahui fungsi SPF di dalamnya boleh melindungi kulit daripada penuaan, kanser kulit dan sebagainya namun ramai yang skip memakainya kerana malas tambah-tambah lagi sunscreen perlu diulang sapu setiap 2-3 jam.

Bagi mengatasi rasa malas itu, Hijabista telah menemui jalan penyelesaiannya iaitu sunscreen stick.

Sesuai untuk kawasan yang sukar dijangkau seperti hidung, belakang telinga, dan celah-celah tangan, stick pelindung matahari ialah alternatif yang mudah untuk digunakan berbanding krim. Senang boleh dipakai di mana jua.

Stick ini juga mempunyai semua fungsi yang terdapat dalam formula krim tetapi menawarkan pilihan mudah alih, kalis tumpahan yang selamat untuk disimpan dalam beg tangan atau beg pakaian semasa dalam perjalanan. Selain itu, stick pelindung matahari lebih pekat, menawarkan peningkatan daya tahan dan formula penyerapan yang lebih baik yang kurang berkemungkinan meleleh atau berpeluh sepanjang hari.

Selain saiznya yang padat dan formula yang sangat pekat,  penggunaan stick ini menjadikan segalanya terasa mudah. Ia tidak merosakkan solekan memandangkan ia mempunyai konsistensi seperti lilin dan mengurangkan kemungkinan iritiasi di bahagian sensitif seperti mata.

Antara pilihan-pilihan yang ada yang sesuai dengan keadaan cuaca di negara kita.

Innisfree Intensive Leisure Sunscreen Stick SPF50


Kongsi Tip Bagi Hubungan Antara Non-Muslim, Adam Corrie Nasihat Niat Kerana Allah SWT

Selalu terima permintaan untuk kongsikan bagaimana hubungan terjalin bersama non-muslim, adakah ia sulit untuk bersatu dan mengajak mereka memeluk agama Islam? Adam Corrie menjelaskan tip buat pasangan di luar sana.

Bukan mudah untuk mengajak pasangan yang bukan Islam untuk memeluk agama suci ini oleh kerana ingin bersatu sebagai hubungan yang sah. Adalah lebih baik jika dapat bersatu dengan halal dan bukan bersatu dengan cara mendekati zina.

Pelakon, Adam Corrie Lee Abdullah membuat satu perkongsian mengenai perjalanan hidupnya bersama isteri tercinta ketika awal perkahwinannya. Sering terima ramai permintaa orang luar untuk kongsikan cara dan tip, kini dia sekali lagi menceritakan kisahnya.

Menurut Adam Corrie melalui posting di Facebook, perkongsiannya itu adalah berdasarkan dari pengalaman dan pandangannya sendiri. Dia juga turut memuat naik gambar sewaktu akad nikah pada tahun 2008.

Sebelum dia meneruskan lagi perkongsiannya, Adam ada juga menyelitkan firman Allah SWT dari surah al-Israk ayat 32:

Firman Allah yang bermaksud: Dan janganlah kamu mendekati zina, (zina) itu sungguh suatu perbuatan keji dan suatu jalan yang buruk. (al-Israk: 32).

“Prinsip asas dalam adab bercinta dalam Islam ialah berpasakkan keredaan Allah, mematuhi segala suruhan-suruhan-Nya dan tidak boleh mengikuti kehendak makhluk-Nya sehingga mengingkari perintah atau larangan-Nya,

“Menjalin hubungan cinta antara lelaki dan perempuan yang bukan Islam tidak dibenarkan (haram) kerana lebih banyak mendatangkan kemudaratan daripada manfaat,

“…seseorang yang benar-benar ingin mengamalkan Islam dalam dirinya perlu membetulkan niat apabila bercinta. Bercinta kerana Allah SWT dengan tujuan menghalalkan perhubungan itu daripada segenap sudut melalui perkahwinan yang sah.” ujarnya.

Adam menekankan bahawa percintaan antara manusia terutama sekali buat pasangan lelaki dan perempuan perlulah mengingati untuk menjaga diri dari kemudaratan. Tambahannya lagi, apabila hubungan terjalin melibatkan non-muslim, ianya sangat bahaya kerana boleh goyah dan hanyut dalam percintaan tanpa memikir soal agama.

Sumber gambar dari Facebook Adam Corrie

Masjid atau mahligai merupakan perumpamaan yang sering di gunakan sebagai makna hubungan yang sah terbina antara dua pasangan lelaki dan perempuan. Adam Corrie menerangkan lebih lanjut secara terperinci mengenai cara-cara buat pasangan yang menjalinkan hubungan berlainan agama sebagai panduan mereka mengikut pengalamannya.

Sumber gambar dari Facebook Adam Corrie

Antara tip yang di kongsikan adalah seperti:


Rawat Masalah Kedutan Bawah Mata Cara Alami Antaranya Campur Essential Oil Dengan Minyak Kelapa Atau Minyak Zaitun

Kesibukan dengan dunia kerjaya membuatkan adakalanya kita tidak mendapat tidur yang cukup. Keadaan ini jika terus berlarutan pastinya akan meninggalkan kesan buruk pada kulit wajah. Antara bahagian wajah yang paling terkesan ialah bahagian bawah mata.

Kecantikan seseorang wanita itu dapat dilihat bermula dengan bahagian mata. Namun apabila bahagian mata nampak lesu, dengan garis kedutan yang menyerlah, pastinya kecantikan pada diri seseorang wanita itu akan menjadi pudar.

Berikut dikongsikan tip untuk menghilangkan kedutan di bahagian bawah mata menggunakan bahan-bahan semula jadi.

LIDAH BUAYA

Lidah buaya memang banyak manfaatnya untuk kecantikan salah satunya ialah menghilangkan kedutan pada wajah. Caranya mudah sahaja. Ambil daun lidah buaya, buangkan kulitnya, ambil bahagian isi daun lidah buaya kemudian sapukan gel lidah buaya pada bahagian bawah mata. Urut secara lembut. Ia mampu mengurangkan kedutan pada bahagian bawah dan jika diamalkan selalu lama kelamaan kedutan akan hilang.

PISANG

Masker pisang dapat membantu menghilangkan garis-garis kedutan pada bahagian bawah mata. Caranya mudah sahaja. Lumatkan 1/4 pisang hingga teskturnya menjadi lembik. Sapukan adunan pisang pada bahagian bawah mata. Cukup sapuan nipis sahaja. Biarkan selama 15 hingga 20 minit dan bilas menggunakan air suam. Amalkan seminggu dua hingga tiga kali.

PUTIH TELUR

Sapuan masker telur dapat membantu anda untuk menghilangkan kedutan di bahagian bawah mata anda. Ia juga mampu meningkatkan pengeluaran kolagen yang berguna untuk keanjalan kulit wajah.

Cara membuat masker telur mudah sahaja. Campurkan 1 biji putih telur dan 5 sudu teh madu. Oleskan campuran tersebut ke bahagian bawah mata. Biarkan selama 15 minit dan bilas dengan air suam. Boleh diamalkan dua atau tiga jali seminggu.

MINYAK ZAITUN

Selain pengambilan minyak zaitun sebagai suplemen, minyak zaitun juga memiliki kandungan khusus yang boleh meningkatkan penghasilan kolagen pada kulit wajah. Sapuan minyak zaitun pada kulit wajah mampu menghilangkan garis kedutan pada wajah terutama bahagian bawah mata.

Caranya mudah sahaja. Urut lembut kulit di sekitar bahagian bawah mata menggunakan minyak zaitun selama 15 minit, kemudian bilas menggunakan air suam. Amalkan seminggu dua atau tiga kali.

ESSENTIAL OIL

Ada beberapa essential oil yang mampu menghilangkan garis kedutan di bahagian bawah mata. Minyak-minyak tersebut antaranya ialah argan, grapeseed, jojoba, lavender, sandalwood dan ylang-ylang.

Cara menggunakannya mudah sahaja. Hanya larutkan essential oil sama ada dengan minyak kelapa atau minyak zaitun. Kemudian oleskan campuran tersebut ke bahagian bawah mata. Jika rajin, boleh amalkan setiap malam.

Selain itu, kulit juga memerlukan Vitamin C yang cukup. Hal ini kerana Vitamin merupakan antioksidan yang bermanfaat untuk meningkatkan pengeluaran kolagen pada kulit. Kebiasaannya vitamin ini boleh didapati di dalam buah-buahan dan sayur-sayuran.

Namun jika anda ingin mendapatkan Vitamin C yang lebih banyak, anda boleh menyapukan gel atau krim yang mengandungi vitamin C secara langsung pada kulit wajah. Sapuan Vitamin C tidak hanya menghilangkan kedutan di bahagian kulit wajah, vitamin ini juga sebenarnya menjadikan kulit lebih lembap dan terhidrasi.

Ada satu lagi cara untuk menghilangkan dan mencegah kedutan di bawah mata iaitu dengan melakukan senaman dan urutan pada wajah. Lakukan senaman dan urut wajah secara lembut. Beri tumpuan pada bahagian sekitar mata agar bahagian sekitar mata lebih tegang dan anjal.

Sumber: wolipop.detik.com


7 Produk Krim Paling Best Untuk Cepat Kecutkan Jerawat & Bajet Bawah RM30 Patut Dimiliki

Kehadiran jerawat di kulit wajah memang boleh menyebabkan seseorang itu berada dalam mood stress. Lebih-lebih lagi jika jerawat yang tumbuh itu besar, jadi kemerah-merahan dan bernanah. Namun sebenarnya sebelum jerawat jadi lebih teruk, kita boleh halangnya jadi lebih besar.

Jerawat muncul pada kulit wajah adalah disebabkan oleh hormon stres yang terjadi pada tubuh anda. Hormon stres ini akan menghasilkan kelenjar minyak berlebihan dan menyumbat liang pori.

Bukan hanya hormon stres sahaja, malahan PMS (Pre-Menstrual Syndrome) juga menjadi salah satu sebabnya. Cara untuk mengatasi jerawat dengan berkesan adalah meminum air kosong seperti yang disyorkan oleh pakar kesihatan dan menyapu krim jerawat bersesuaian.

Disenaraikan pelbagai jenis krim yang elok digunakan bagi menghalang jerawat tumbuh lebih besar.

1. OXY 5 Acne Pimple Medication
Krim jerawat dari farmasi – halang penghasilan minyak pada kulit wajah
Harga – RM9.81

– Mengandungi 5% Benzoyl Peroxide yang berfungsi untuk membunuh bakteria dalam jerawat pada kulit serta liang pori dengan pantas dan berkesan.

– Krim ini juga dapat menyeimbangkan minyak semulajadi yang berlebihan pada wajah dengan membantu  mencegah pertumbuhan jerawat.

– Bebas daripada bahan kimia merbahaya dan tidak mengandungi haruman.

2. SKIN & LAB Dr. Spot Clear Don’t Touch Trouble Spot
Sesuai untuk kulit kering, krim ini memberi lembapan sepanjang hari
Harga – RM19.90

– Krim jerawat dari SKIN & LAB ini berfungsi untuk mencegah dan mengawal jerawat serta sebum daripada terhasil secara berlebihan pada kulit wajah.

– Sesuai untuk mereka yang mempunyai kulit kering dan mengalami masalah jerawat.

– Krim ini bertindak dengan cepat pada cela akibat jerawat juga membantu mengurangkan kemerahan.

3. AIKEN Tea Tree Oil Pimple Cream
Krim jerawat terbaik untuk kulit sensitif – daripada bahan semulajadi
Harga – RM10.50

– mengandungi minyak Tea Tree (Melaleuca alternifolia) untuk membantu melindungi kulit dari jerawat secara semula jadi tanpa mengelupaskannya seperti krim jerawat lain.

– Krim bebas minyak ini amat sesuai untuk jenis kulit yang berminyak dan sensitif.

– Dirumus khas untuk menyembuhkan kulit jerawat serta menghilangkan minyak berlebihan, mengawal kesan sinar (matte effect) dan menapis liang pori dari tersumbat.

4. Himalaya Acne & Pimple Cream
Krim jerawat sesuai untuk kegunaan kulit wajah kaum lelaki
Harga – RM23.00

– Krim ini bukan sahaja dapat menghapuskan kesan jerawat, malahan menyembuhkan serta mencegah masalah kulit bermasalah.

– Dengan mengandungi Silk cotton tree, sifat astringen dan penyejuk yang terdapat dalam krim ini berfungsi untuk mengawal kadar pertumbuhan jerawat di masa hadapan.

– Diperkaya dengan Aloevera dan five-leaved Chaste Tree yang bertindak untuk menyembuhkan dan melembutkan kulit serta mengurangkan keradangan.

5. CLINELLE Blemish Clear
Terbaik untuk kulit remaja, boleh digunakan semasa menjalani aktiviti luar
Harga – RM23.13

– Krim anti-cela ini yang bertindak untuk memyembuhkan kulit akibat jerawat secara berkesan, tidak menjadikannya iritasi.

– Dengan mengandungi agen pembersih yang berkuasa untuk mengawal pengeluaran sebum yang berlebihan dan mengalakkan peredaran mikro untuk pembaharuan sel.

– Ekstrak botani semulajadi yang terdapat dalam krim ini membantu merangsang penyembuhan dan pembaharuan sel-sel kulit.

– Pro Vitamin B5 dan asid Salicylic membantu memelihara kulit dari pertumbuhan jerawat dan cela. Sesuai untuk remaja yang mempunyai masalah kulit jerawat yang teruk.

6. HIRUSCAR Anti Acne Spot Gel
Krim untuk menghilangkan kesan parut jerawat dengan baik
Harga – RM25.30

– Gel lutsinar krim jerawat ini dapat menyelesaikan masalah kulit jerawat dalam beberapa kali sapuan.

– Ia mengandungi asid Salicylic untuk memulihkan kulit dari masalah jerawat dan membantu mencegah kadar pertumbuhan jerawat, mengecutkan saiz jerawat dan memperbaiki masalah kulit dengan cepat tanpa membuatkan kulit wajah terasa pedih.

– MPS mengekalkan kelembapan kulit dengan tambahan Vitamin C, ia membantu mencegah jerawat serta kesannya.

– Diperkaya dengan ekstrak semula jadi untuk mengurangkan keradangan, kemerahan dan kesakitan pada kesan jerawat.

7. COSMODERM Tea Tree Oil Anti Blemish
Krim yang sesuai untuk merawat pertumbuhan jerawat di badan
Harga – RM12.90

– Krim perawatan dari Cosmoderm ini sangat terkenal di kalangan pengguna yang mempunyai kulit bermasalah seperti jerawat dan parut.

– Ianya dapat mengurangkan jerawat, blackheads dan whiteheads sekaligus tanpa menyebabkan kulit anda menjadi kemerahan.

– Dengan formula unik daripada ekstrak tumbuh-tumbuhan, krim ini dapat menghapuskan kesan jerawat dalam masa yang singkat.

– Tidak sesuai untuk kulit sensitif kerana bahan kandungannya mungkin akan menyebabkan radang kulit dan menjadi lebih bermasalah.

SUMBER FOTO: GOOGLE (UNTUK TOP IMAGE SEBAGAI HIASAN)


2 Kali Alami Masalah Breakout, Wajah Gadis Pulih Lepas 7 Bulan Makan Ubat Yang Diberi Doktor

Masalah breakout atau jerawat sememangnya boleh membuatkan keyakinan diri seseorang itu jatuh merudum. Kalau boleh langsung tidak mahu ketemu dengan orang lain kerana bimbang wajah yang dipenuhi jerawat itu akan diperhatikan.

Ada banyak sebab berlakunya masalah breakout antaranya perubahan hormon, alahan, tersalah menggunakan produk perawatan wajah dan beberapa sebab lain. Namun masalah breakout perlu dipandang serius kerana tanpa rawatan yang betul ia akan semakin melarat.

Perkongsian dari gadis ini yang menulis thread di twitter berkenaan masalah breakout dialami.

Menurutnya dia pernah mengalami masalah kulit kali pertama dan kemudian terkena lagi buat kali kedua.

Produk digunakan pada waktu siang:

Penjagaan pada waktu malam:


Tanpa Diet, Tanpa Senaman, Hanya Makan Ini Setiap Hari untuk Mendapatkan Badan Yang Sempurna

Penggunaan harian biasa nanas adalah 2 cincin atau 12 ketul. Disebabkan strukturnya yang unik, nanas boleh membantu mengekalkan kesihatan anda dan mencegah banyak penyakit. Jom semak data daripada penyelidikan terkini tentang buah unik ini.

Bromelain yang terkandung dalam nanas merangsang fungsi pencernaan dan boleh membantu menghilangkan selulitis dengan mempercepatkan proses penghadaman protein. Nanas tidak boleh melarutkan lemak secara ajaib. Walau bagaimanapun, jika anda menggabungkan penggunaan nanas dengan latihan fizikal dan tidak melebihi norma harian kalori, ia akan membantu anda menurunkan berat badan.

Nanas mengandungi bromelain, yang membantu badan anda melawan keradangan. Ia akan membantu mengurangkan bengkak, melegakan kesakitan, dan menyembuhkan luka dengan lebih cepat. Selain itu, bromelain membantu badan anda mengeluarkan sel-sel yang rosak.

Ia juga dipercayai bahawa ia boleh mempercepatkan pembaharuan tisu penghubung, dan oleh itu ia digunakan secara meluas apabila merawat kecederaan seperti lebam, lepuh, dan terseliuh. Vitamin C yang terkandung dalam nanas akan menghalang masalah dengan saluran darah dan membantu menghasilkan kolagen di dalam tulang, rawan, otot, dan saluran darah anda.

Nanas mengandungi vitamin A, yang membantu memastikan penglihatan anda tajam. Beta-karotena menguatkan tindakannya. Pengambilan nanas setiap hari boleh mengurangkan risiko degenerasi makula.

Kalsium dan magnesium yang terkandung dalam nanas boleh menjadikan tulang anda lebih kuat. 1 gelas jus nanas cukup untuk menerima lebih daripada 70% daripada norma harian mangan.

Nanas mengandungi banyak kalium, yang membantu mengurangkan tekanan darah dan mencegah strok darah. Ia juga boleh membantu untuk mengelakkan infarksi miokardium dengan membuang mendapan di dalam saluran darah.

Terdapat banyak mangan di dalam nanas, dan ia melindungi badan anda daripada radikal bebas. Radikal ini boleh merosakkan sel anda dan mempercepatkan proses penuaan di dalam kulit dan organ.

Pulpa nanas, serta jusnya, boleh membantu proses penghadaman dengan melawan kembung perut dan sembelit. Ia juga boleh membantu dengan kolitis ulseratif atau ulser perut, tetapi hanya sebagai ubat sokongan dan selepas preskripsi doktor. Walau bagaimanapun, memandangkan jus nanas boleh meningkatkan keasidan perut, anda perlu berhati-hati jika mempunyai gastrik atau ulser.

Serat nanas boleh melambatkan kelajuan pencernaan gula, sekali gus mengurangkan paras gula dalam darah.

Bromelain juga telah membuktikan meningkatkan peredaran darah di dalam rahim dan sebagai penjagaan pencegahan terhadap keguguran.

Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Baca 3 Kali Surah Al-Ikhlas, Seolah Mendapat Pahala Seperti Membaca Al-Quran 30 Juzuk!

Surah Al-Ikhlas merupakan antara surah yang paling mudah untuk dibaca dan senang untuk dihafal. Tahukah anda, biarpun ia merupakan sebuah surah yang pendek, namun banyak kelebihan yang kita bakal perolehi sekiranya kita mengamalkan bacaan surah ini setiap masa dengan kerap.

Biarpun kita seringkali disarankan untuk membaca surah 3 Qul yang juga megandungi surah Al-Ikhlas, namun surah ini juga memiliki keajaibannya tersendiri. Tidak dinafikan bahawa Nabi SAW sendiri menyatakan kelebihan membaca surah Al-Ikhlas iaitu satu kali bacaan menyamai 1/3 Al-Quran.

Hadith riwayat Abu Sa’id Al-Khudri RA berbunyi :

وَالَّذِي نَفْسِي بِيَدِهِ إِنَّهَا لَتَعْدِلُ ثُلُثَ الْقُرْآنِ

Maksudnya : “Demi jiwaku di tanganNya, sesungguhnya surah Al-Ikhlas benar-benar menyamai 1/3 Al-Quran.”

(Sahih Al-Bukhari, kitab Fadha’il Al-Quran, bab Fadhal Qul Huwa Allah Ahad)

Ibn Baz berkata :

نعم صحيح، وهي تعدل ثلث القرآن بنص الرسول عليه الصلاة والسلام، لكن من قرأ القرآن وكمله يكون أكمل من جهة تدبر القرآن والفائدة، ولكنها بمنزلة إذا قرأها ثلاث مرات بمنزلة الختمة من جهة الأجر، أما ما يتعلق بالفوائد والتدبر والتعقل فلا شك أن الذي يقرأ القرآن يكون له كمال آخر وفضل آخر لكثرة الفائدة. نعم.

Maksudnya : “Ya sahih. Bacaan surah Al-Ikhlas sekali menyamai 1/3 al-Quran berdasarkan nas Rasulullah SAW.

Akan tetapi, sesiapa yang membacanya dan menyempurnakannya dengan mentadabbur dan mengutip faedah, maka keadaan dia lebih sempurna.

Orang yang membaca 3 kali akan mendapat pahala.

Dalam bab yang berkaitan dengan faedah-faedah, tadabbur dan berfikir, maka tidak syak lagi sesiapa yang berbuat demikian akan mendapat kesempurnaan dan kelebihan yang lain kerana banyaknya faedah. Ya.”

Ibn Baz membahagikan muslim kepada 2 bahagian.

2. Muslim yang menghayati surah tersebut dan mengamalkannya dalam kehidupan maka mereka mendapat kelebihan yang lain.

Maka, amalkanlah bacaan surah Al-Ikhlas sebelum tidur untuk mempeolehi ganjaran pahala dari-Nya dan diredhai oleh ALLAH SWT. InsyaAllah! Selamat beramal!